Újabb 30 ezer üdülési utalvány szétosztását hagyhatja jóvá következő ülésén a Szerb Kormány - véli Tatjana Matić.

A szerb idegenforgalmi miniszter hozzátette, hogy a jövőben is folytatni kívánják a hazai turizmust serkentő kedvezmények biztosítását. Az utalványok értéke 5000 dinár, és szerbiai szálláshelyeken használhatók fel. A program részletei a vaucerisrbija.com címen olvashatók, ahol településenként vehetjük végig a résztvevő elfogadóhelyeket, valamint az igényléshez szükséges dokumentumok listája is megtalálható. A szerb Idegenforgalmi Minisztérium akciójának célja a hazai turizmus népszerűsítése. A program, elsősorban a járványidőszakban, olyan népszerűvé vált, hogy folyamatosan szükség van az újabb utalványok kiadására.

Sok üdülési utalványt adnak ki

Folyamatosan adják ki az üdülési utalványokat Szerbiában.

A Szerb Kormány újabb 30 ezer
üdülési utalvány szétosztásáról dönthet.
A Szerb Kormányban azok a politikusok vannak,
akik irányítják az országot.
Az üdülési utalványt 5000 dinár értékben
lehet kihasználni az embereknek.
Az üdülési utalványokat a szerbiai
szálláshelyeken lehet kihasználni.
A Szerb Kormány azért oszt szét
üdülési utalványokat, hogy népszerűsítse
a hazai szálláshelyeket, és a hazai kirándulóhelyeket.
Az üdülési utalványról még több információt
a következő internetes oldalon lehet olvasni:
vaucerisrbija.com
Ezen az oldalon megnézhetjük, hogy melyik
szálláshelyekre lehet kihasználni
az 5000 dináros üdülési utalványt.
Ezen az oldalon elolvashatjuk, hogy kik igényelhetik
az üdülési utalványokat.
Ezen az internetes oldalon megnézhetjük,
hogy milyen dokumentumok szükségesek
az üdülési utalvány igényléséhez.
Ezen az internetes oldalon szerb nyelven
lehet elolvasni az információkat.
Nagyon sok üdülési utalványt igényeltek az emberek
a járványidőszak idején.
Sokan igénylik az üdülési utalványokat Szerbiában,
ezért folyamatosan osszák ki az embereknek.


Már igényelhető a százeurós állami támogatás

Aki fiatal, jól jár - javában zajlik a jelentkezés a 100 eurós állami támogatásra. Idén már második alkalommal biztosítják az összeget.

Azok a szerbiai 16 és 29 év közötti fiatalok kapnak pénzt, akik az előző körben már jelentkeztek a támogatásra. Akik akkor lemaradtak, az idp.trezor.gov.rs honlapon jelentkezhetnek és ők is megkapják. A kifizetés június 1-je és 3-a között zajlik.
Siniša Mali szerb pénzügyminiszter elmondta, a közfinanszírozás stabil Szerbiában, az államadósság a bruttó hazai össztermék 52,1 százalékát teszi ki, amely a maastrichti kritériumoktól bőven távol áll - részletezte a tárcavezető. Hozzátette, a kormány célja, hogy a gazdasági krízis közepette megőrizze az emberek életszínvonalát.
Az első körben a száz eurós segélyt több mint 1 millió fiatal kapta meg.

Már lehet jelentkezni a 100 eurós állami támogatásra

Már lehet jelentkezniük a fiatal szerb állampolgároknak a 100 eurós állami támogatásra.

Azok kapják a 100 eurós állami támogatást,
akik 16 év és 29 év közötti szerbiai fiatalok.
Siniša Mali, szerb pénzügyminiszter elmondta,
idén már második alkalommal
kapják a fiatalok a 100 eurós támogatást.
Idén 2022 van.
Azok a 16 év és 29 év közötti fiatalok,
akik eddig még nem jelentkeztek,
megtehetik a kincstár internetes oldalán:
idp.trezor.gov.rs
Azok a fiatalok, akik korábban már
jelentkeztek a támogatásra,
nem kell újból megtenniük,
mert automatikusan megkapják a pénzt
a bankszámlájukra.
Jelentkezniük azoknak kell a támogatásra,
akik időközben betöltötték a 16. életévüket.
Jelentkezniük azoknak a fiataloknak kell,
akik korábban nem jelentkeztek a támogatásra.
Június első 3 napján kapják meg a fiatalok
a 100 eurós támogatást.
Siniša Mali azt is elmondta,
hogy a 100 eurós támogatást első alkalommal
több mint 1 millió fiatal kapta meg.


Ismét drágult az üzemanyag Szerbiában

A 95-ös ólommentes benzin literje most 198 dinárba kerül, az eurodízel ára pedig 209 dinár. Ez e benzin esetében 5, míg az eurodízelnél 3 dináros áremelkedést jelent.

Harmadik hete folyamatosan drágul az üzemanyag az országban. A kőolajszármazékok árkorlátozására vonatkozó kormányrendeletnek megfelelően a kereskedelmi minisztérium minden pénteken 15 óráig közli az üzemanyag következő egy hétre szóló kiskereskedelmi árait.

Ismét drágult az üzemanyag Szerbiában

A szerb kereskedelmi minisztérium
minden pénteken délután 3 óráig
teszi nyilvánossá az üzemanyag
következő 1 hétre szóló árait.
Tegnap június 10-e, péntek volt.
A 95-ös benzin literje most 198 dinárba kerül.
Az eurodízel literenkénti ára 209 dinárba kerül.
A benzin esetében 5 dináros áremelkedést jelent.
Az eurodízel esetében 3 dináros áremelkedést jelent.


Tíz dinárral drágul a cigaretta

Újra megdrágul a cigaretta Szerbiában, július elsejétől minden doboz 10 dinárral kerül többe.

A legolcsóbb cigaretta így 300, a legdrágább pedig 580 dinárba fog kerülni. A drágulás oka a jövedéki adó megemelése másfél dinárral. Évente kétszer, januárban és júliusban korrigálják a jövedéki adót, így az árakat is. Még 6 ilyen drágulás vár a dohányosokra 2025-ig, a cigaretta ára ekkor kerül összhangba az uniós szabályozással.

Megdrágul a cigaretta

Újra megdrágul a cigaretta Szerbiában.
Július 1-jétől minden doboz cigaretta
10 dinárral megdrágul.
A legolcsóbb cigaretta így 300 dinárba
kerül majd az országban.
A legdrágább cigaretta 580 dinárba
fog kerülni július 1-jétől.
Minden évben 2 alkalommal drágul
a cigaretta Szerbiában.
Még 6 ilyen drágulás vár a dohányosokra
az országban 2025-ig.


Hosszú sorok a határon

Több órás várakozás alakult ki a Szerbia és Magyarország közötti határátkelőkön a délelőtt folyamán. Valószínűleg a szerbiai munkaszüneti nap miatt döntöttek sokan úgy, hogy Magyarország felé utaznak.

A határfigyelő csoportokban található jelentések szerint a Horgos-Röszke autópálya átkelőn közel három órát, a Horgos 2-Röszke 2, a Kelebia-Tompa, Királyhalom-Ásotthalom átkelőkön két órát, a Gyála-Tiszasziget átkelőn pedig másfél órát kell várakozni. A Bajmok-Bácsalmás, a Rábé-Kübekháza, Rasztina-Bácsszentgyörgy és a Béreg-Hercegszántó átkelőkön viszont csak néhány perces várakozásra kell számítani, ezért érdemes arra kerülni, annak, aki ma Magyarországra szeretne utazni. A Magyarországról Szerbiába érkezőknek nem kell hosszabb várakozásra számítaniuk.

Hosszú sorok a határon

Ma délelőtt folyamán több órás várakozás alakult ki a Szerbia és Magyarország közötti határátkelőkön.

Ma november 11-e, csütörtök van.
Ma Szerbiában állami ünnep van.
Az állami ünnep miatt ma munkaszüneti nap van
az országban.
Ez miatt sok szerbiai lakos döntött úgy,
hogy Magyarország felé utazik.
Ez miatt alakulhatott ki több órás várakozás már délelőtt
a Szerbia és Magyarország közötti határátkelőkön.
Információk szerint a Horgos-Röszke autópálya
határátkelőn 3 órás várakozás van.
A következő határátkelőkön 2 órás a várakozás:
a Horgos 2-Röszke 2 határátkelőn,
a Kelebia-Tompa határátkelőn
és a Királyhalom-Ásotthalom határátkelőn.
A Gyála-Tiszasziget átkelőn 1,5 órát kell várakozni
a Magyarország felé utazóknak.
Csak pár perces várakozásra kell számítani
a következő határátkelőkön:
a Bajmok-Bácsalmás határátkelőn,
a Rábé-Kübekháza átkelőn,
a Rasztina-Bácsszentgyörgy átkelőn
és a Béreg-Hercegszántó átkelőn.
Aki Magyarország felé akar utazni,
annak érdemes ezeket a határátkelőket választania.
Akik Magyarország irányából utaznak Szerbiába,
azoknak nem kell hosszú ideig várakozniuk
a határátkelőkön.


Szerdán ismét 40 fok lehet

Folytatódik a forróság térségünkben a jövő héten, de ma még a megszokott nyári időjárás, helyenkénti záporok és 35 fok várható. Ugyanakkor nagyon erős UV-B sugárzásra is készülni kell.

Erős UV-B sugárzás esetén szükséges fokozottan védekezni a napsugárzás által okozott leégés ellen. Amennyiben lehetséges, napközben 11 és 15 óra között kerülni kell a napozást. Vállat takaró póló, szalmakalap, illetve fényvédő krém használata mindenképpen javasolt. Normál bőrtípusnál már 15-20 perc napon tartózkodás esetén is bőrpír keletkezhet.
A jövő héttől újabb felmelegedés kezdődik Vajdaságban. Hétfőn 36, kedden 39, szerdán pedig akár 40 fok is lehet árnyékban, sőt szerda hajnalra mindössze 26 fokra hűl le a levegő.
A hét közepén újabb zivatarzóna és eső éri el vidékünket, ekkor csökken a napi hőmérséklet is.

Szerdától újra hőség

Folytatódik a forróság térségünkben a jövő héten.

Ma még a megszokott nyári időjárás várható.
Ma délután 35 fokig melegszik a levegő.
Ma helyenként záporok is kialakulhatnak.
Ma július 11-e, vasárnap van.
Ma nagyon erős lesz a nap UV-sugárzása.
Az UV-sugárzás a nap erős fényét jelenti.
Amikor erős a nap UV-sugárzása,
akkor az ember bőre gyorsan leéghet a napon.
Ilyenkor fontos a bőrünk védelme.
Aki csak teheti, maradjon hűvös helyen.
Aki csak teheti, az napközben 11 óra
és délután 3 óra között ne napozzon.
A nagy melegben fontos a kalap viselése,
a vállakat takaró póló és a fényvédő krém használata.
Így nem fog az ember bőre leégni a napon.
Jövő héttől még melegebb lesz térségünkben.
Hétfő délután már 36 fokos hőmérséklet lesz.
Hétfő július 12-e, holnap lesz.
Kedden már 39 fokos forróság várható.
Szerdán lesz a legmelegebb, akkor akár
40 fokos hőség is lehet.
Szerda hajnalra csak 26 fokra hűl majd le a levegő.
Csütörtökön érheti el vidékünket 1 kisebb lehűlés.
Csütörtökön csapadék is várható.
Csapadék ugyanaz, mint az eső.
Csütörtökön már nem lesz hőség.
Csütörtök július 15-e lesz.


Megnyílt az ABC&T Képzőművészeti Szakkör kiállítása

Az ABC&T Képzőművészeti Szakkör Szabadkán tartotta meg évzáró kiállítását. A tárlaton Palics és Ludas volt a kiemelt téma.

Fél év múlva negyed évszázados lesz az ABC&T Képzőművészeti Szakkör. Tagjai kedvtelésből csatlakoztak a csoporthoz és ki ki saját tehetsége alapján fejlődött, viszont az alapokat mindenki megtanulta. Török István a csoport vezetője azt mondja, látványosan haladnak a tagok, de az igazi sikerélmény az, ha csoporttémától függetlenül, belső indíttatásból festenek le egy-egy képet: „Mindegyik kép megjelent előttem, vagy behozták, vagy ott csinálták. Nem volt olyan alkotás, amelyikről nem tudtam. Most, hogy végig nézem, jóleső érzés, hogy ilyen képtárunk van, ami itt látható.”
Szabó Eszter magyartanár öt éve tagja a csoportnak. Általában tájképeket fest, ez az első megfestett épülete: „Úgy érzem, hogy elég sokat fejlődtem, köszönve Istvánnak. Már tudok otthon dolgozni, és csak javítani viszem el a dolgokat. Mi fotóról dolgozunk.”
A csoportvezető azt mondja, hogy azoknak is szüksége van képzőművészeti alapismeretekre, akik hobbiból festenek, és többnyire autodidakta módon képezik magukat. A szabadkai Szabadegyetemen a mintegy ötven alkotást a hó végéig lehet megtekinteni.

Képzőművészeti kiállítás nyílt Szabadkán

Az ABC&T nevű Képzőművészeti Szakkör Szabadkán tartotta meg évzáró kiállítását.

A kiállítás megnyitója tegnap volt.
Tegnap október 16-a, hétfő volt.
Az alkotások témája főleg Palics és Ludas volt.
A képzőművészeti csoportban olyan személyek vannak,
akik szeretnek festeni, de nem profi festők.
A képzőművészeti csoport vezetője Török István.
Török István 1 vajdasági festő.
A festő elmondta, hogy a képzőművészeti csoport tagjai
szépen haladtak és fejlődtek a foglalkozások során.
Szabó Eszter már 5 éve tagja a csoportnak.
Szabó Eszter magyartanár, de nagyon szeret festeni is.
Szabó Eszter elmondta, hogy sokat fejlődött,
amit a csoportvezetőnek köszönhet.
A képzőművészeti kiállítás a szabadkai Szabadegyetemen nyílt meg.
A kiállításon 50 alkotás jelent meg.
Az alkotásokat október végéig lehet megtekinteni
a szabadkai Szabadegyetemen.


Ha a palota mesélni tudna

119 éves a Raichle-palota. Ennek alkalmából mutatták be a "Ha a palota mesélni tudna" című képeskönyvet csütörtök este a szabadkai Kortárs Galériában.

Ha a palota mesélni tudna, milyen titkokat tárna fel? Vagy jobb, ha Ilma, Raichle Ferenc építész lánya tárja elénk azokat? Ezekre a kérdésekre is választ kaphat az olvasó, ha kezébe veszi a kiadványt. Most szerb nyelven mutatták be a könyvet, magyar nyelven január 22-én, a magyar kultúra napján tartanak előadást. A képeskönyvet Takarics Róbert írta, Jasmina Jovančić Vidaković szerkesztette, a mesés illusztrációkat Larisa Ivanković készítette, az ismertető szövegeket pedig a galéria kurátorcsapata végezte.
Szalma Viktória, igazgató, Kortárs Galéria, Szabadka: „Raichle Ferenc két kislánya játssza a főszerepet, illetve a nagyobbik kislány, Ilma meséli az ő történeteiket, élményeiket. Ez egy családi ház volt, itt laktak négy éven át és azokat az élményeit eleveníti fel, amíg ebben a házban laktak. Olvashatnak nagyon sok információt és adatot a Raichle-palota életéből. Jövőre ünnepeljük a 120. évfordulóját, ez igazából azt az ünnepet, illetve egész éves ünnepségsorozatot jelzi.”

Könyv a szabadkai Raichle-palotáról

Tegnap este mutatták be a "Ha a palota mesélni tudna" című képeskönyvet.

Tegnap december 28-a, csütörtök volt.
A képeskönyv a szabadkai Raichle Ferenc-palotáról szól.
A könyvben Raichle Ferenc 2 kislánya játssza a főszerepet.
A szabadkai Raichle-palota 1 családi ház volt.
A Raichle család itt lakott 4 évig.
A könyvben olvashatnak nagyon sok információt
a Raichle-palota életéből.
Érdekes kérdésekre kaphat választ az,
aki elolvassa a “Ha a palota mesélni tudna" című képeskönyvet.
A szabadkai Kortárs Galériában mutatták be a képeskönyvet.
A szabadkai Raichle Ferenc-palota idén 119 éves.
Ennek alkalmából mutatták be a könyvet tegnap este.
Most szerb nyelven mutatták be a könyvet.
Magyar nyelven január 22-én,
a magyar kultúra napján tartanak előadást.
A képeskönyvet Takarics Róbert írta.


Dübörög a Gyermekparádé Szabadkán

Dübörög a Gyermekparádé, közismert nevén a Klincijada Szabadkán. A gyerekcsoportok napok óta váltják egymást a Bunjevačko Kolo színpadán, ma délután 4-től pedig a Sportcsarnokban mutatkoznak be.

A Gyermekparádé során óvodások mutatják be zenés-táncos-színészi produkcióikat egymásnak és a közönségnek. Idén összesen nagyjából 1600 ovis lép színpadra. Főként szabadkai, de környékbeli, magyarországi és horvátországi intézmények is képviseltetik magukat. Az állami és magánóvodák mellett tánc- és balettstúdiók növendékei is bemutatkoznak.
A nagy múlttal rendelkező eseményt 33. alkalommal tartják, szervezője a szabadkai Naša Radost Iskoláskor Előtti Intézmény. Nebojša Markez igazgató elmondta, jövőre szeretnék magasabb szintre emelni az eseményt, tervezik például egy színpadi projektor használatát, a produkciókat pedig élőben közvetítenék azoknak a gyerekeknek, akik nem a helyszínen, hanem az óvodákban követnék a Gyermekparádét.
A rendezvény pénteken zárul a Városházán a Nevzeta Kadirić emlékkoncerttel.

Gyermekparádé van Szabadkán

Elkezdődött a Gyermekparádé nevű program Szabadkán.

A Gyermekparádé szerb neve Klincijada.
A Gyermekparádét 33. alkalommal szervezik meg.
 A Gyermekparádét a szabadkai Naša Radost Iskoláskor Előtti Intézmény szervezi.
A Naša Radost Iskoláskor Előtti Intézmény Szabadkán van.
A Naša Radost Iskoláskor Előtti Intézmény, olyan hely ahol óvónők foglalkoznak az óvodásokkal.
A Gyermekparádé olyan program, ahol sok óvodás lép fel.
Az óvodások zenés, táncos műsorral lépnek fel.
Fellépni az, amikor a gyerekek valamilyen műsort mutatnak be a közönségnek.
A Gyermekparádén az elmúlt napokban már sok óvodás lépett fel.
Ma csütörtök van, ezért az elmúlt napok a szerda, kedd és a hétfő volt.
A Gyermekparádén sok óvodás lépett fel a szabadkai Bunjevačko Koloban.
Május 23-án, ma a Gyermekparádén sok óvodás fog fellépni a szabadkai Sportcsarnokban.
Ma, délután 16:00 órakor lép fel sok óvodás a szabadkai Sportcsarnokban.
Idén, 2019-ben, a Gyermekparádén nagyon sok óvodás lép fel valamilyen műsorral.
Idén, 1600 óvodás lép fel valamilyen műsorral.
A Gyermekparádén szabadkai, magyarországi és horvátországi óvodások is fellépnek.
A Gyermekparádé május 24-én, pénteken fejeződik be.
A Gyermekparádé koncerttel fejeződik be, a szabadkai Városházán.


Megtalálták a szabadkai Kószó Anikót

Megtalálták a szabadkai Kószó Anikót - tette közzé közösségi oldalán párja, Kuktin Zsolt.

Azt írta, a történet jól végződött, minden rendben van. Megköszönte a szabadkaiak segítségét, bővebb információt egyelőre nem közölt. Ahogyan arról mi is beszámoltunk Kószó Anikó szerdán, június 2-án tűnt el. Ezt követően mind a közösségi oldalakon mind pedig a médiában összefogás indult a megtalálása érdekében.

Megtalálták a szabadkai Kószó Anikót

Kószó Anikó június 2-án, szerdán tűnt el.

Ma Anikó párja kiírta a Facebook-oldalára,
hogy megtalálták Anikót.
Ma június 6-a, vasárnap van.
Anikó párját Kuktin Zsoltnak hívják.
Zsolt azt írta, hogy a történet jól végződött,
minden rendben van Anikóval.
Anikót sokan keresték.
Zsolt megköszönte a szabadkaiak segítségét is.


Fekete hétvége volt a szerbiai utakon

Áldozatokat követelt a nyári csúcsforgalom. Az illetékesek óvatosságra intenek.

Egy hétvége alatt 9 személy életét vesztette, több mint száz pedig megsérült a szerbiai utakon. Az illetékesek szerint a sofőrök koncentrációja gyakran csökken a nagy melegben, pedig csak úgy mint a téli jeges úton, a forró aszfalton is nagyon figyelmesnek kellene lenniük azoknak, akik volán mögé ülnek.
Šabactól nem messze sodródott le az útról négy fiatal egy gépjárműben szombaton hajnalban. A Ford Fiesta típusú autó lesodródott az útról és egy lámpaoszlopnak ütközött. Három fiatal lány és egy fiatalember halt meg, az autót vezető 20 éves lány súlyosan megsérült.
Balesetek mindig történnek, de a figyelmetlenség nagy úr - mondja Rózsa István gépjárművezető oktató. Véleménye szerint általánosan megfigyelhető, hogy Szerbiában a kelleténél kevésbé figyelmesek a közlekedésben résztvevők. Ugyanakkor az is igaz, hogy sokszor vezetésre alkalmatlan, fáradt állapotban is volán mögé ülnek az emberek. Így pedig a hibalehetőségek hatványozottan megnőnek. „Nem lehet általánosítani, de a hibalehetőség mindenkiben megvan. Az azonban tény, hogy környezetünkben átlagosan jóval figyelmetlenebbek a közlekedés résztvevői, mint mondjuk Nyugat-Európában. Nem is kell túl messzire menni, átmegyünk a határon, ott már egész mást találunk. Vannak ott is szabálytalankodók, de nem akkora mértékben, mint nálunk” - mondta az oktató.
Vasárnap hajnalban egy motorkerékpár vezetője és utasa halt meg, amikor egy traktorral ütköztek össze a bánáti Begaszentgyörgy közelében. A motor 25 éves sofőrje és 23 éves utasa a helyszínen életét vesztette. A traktorhoz egy bálázó volt kapcsolva kivilágítatlanul, így a rendőrség annak 30 éves sofőrjét őrizetbe vette. Vladimir Rebić, a szerbiai rendőrség igazgatója a szerb közmédia műsorában elmondta, ebben az esetben is kulcstényező a szabályok figyelmen kívül hagyása volt. „Nem ritkák azok a helyzetek, hogy az elsőbbséget élvező utakon közlekedő sofőrök azt gondolják, abszolút elsőbbségük van a főúton. Sokszor azonban a mellékútról bekapcsolódó járművek vezetői nem látják őket, és nem tudják időben felmérni, hogy mekkora sebességgel érkezik a másik jármű. Valószínűleg ebben az esetben is ez volt az egyik oka a balesetnek.”
A rendőrség igazgatója elmondta továbbá, hogy sokan legtöbbször a minimális biztonsági előírásokat sem tartják be. Például a hátsó üléseken nem csatolják be a biztonsági öveket, pedig ez az egy kattintás egy-egy szerencsétlenség során életeket menthet.

Nagyon sok baleset történt a szerbiai utakon

A hétvégén nagyon sok baleset történt a szerbiai utakon.

A hétvége július 27, szombat és július 28, vasárnap volt.
Nyáron még több jármű van az utakon.
Jármű például az autó, a motor, a kamion, a kerékpár.
A hétvégén 9 személy meghalt a szerbiai utakon.
A személy ugyan az, mint az ember.
A hétvégén több mint 100 személy megsérült a szerbiai utakon.
Šabac közelében autóbaleset történt szombat hajnalban.
Šabac 1 város Szerbiában.
Šabacon főleg szerbek élnek.
Az autó 1 lámpaoszlopnak ütközött.
Az autóban 5 fiatal ült.
Az autóbalesetben 3 fiatal lány és 1 fiatal fiú meghalt.
Az autót vezető fiatal lány súlyosan megsérült, kórházban van.
Vasárnap hajnalban motorbaleset történt Begaszentgyörgy közelében.
Begaszentgyörgy 1 település Szerbiában.
Vasárnap hajnalban 1 motor ütközött össze 1 traktorral.
A motoron 2 fiatal személy ült.
A motoron a 2 személy meghalt a balesetben.
A traktort vezető sofőr él.
A traktor nem volt kivilágítva, ezért történt a baleset.
A traktor sofőrje most börtönben van.
A nagy melegekben a sofőrök sokszor nem tudnak jól figyelni az útra.
A sofőröknek nagyon kell figyelniük akkor, amikor járművet vezetnek.
A sofőröknek pihenten szabad járművet vezetni.
Ha a sofőr érzi, hogy fáradt, nem szabad járművet vezetni.
A rendőrök kérik a jármű vezetőket, hogy nagyon figyeljenek, amikor vezetnek.
Fontos, hogy be legyen kapcsolva a biztonsági öv a járműben mindenkinek.
A hátsó üléseken is fontos, hogy be legyen kapcsolva biztonsági öv mindenkinek.
A biztonsági öv életet tud menteni, ha be van kapcsolva.


Beszédet mond az államfő

Aleksandar Vučić sajtótájékoztatót tart a Szerbia Palotában. A szerb államfő, miután hazautazott New Yorkból, közölte, szombaton 10 órakor fontos témákkal fordul Szerbia polgáraihoz. A beszédet a Pannon Televízió műsorán is figyelemmel kísérhetik.

Az államfő ismerteti az állam eltervezett politikai és gazdasági lépéseit, az energia- és élelmiszer-ellátásról szóló határozatokat, valamint a fizetésekről és a nyugdíjáról is beszél. A sajtótájékoztatót a Pannon Televízió is közvetíti, és online is követhetik ITT.

Ma 10 órától tart beszédet az államfő

Ma délelőtt 10 órától tart beszédet a szerb államfő a Szerbia Palotában.

Ma október 8-a, szombat van.
A szerb államfő Aleksandar Vučić.
Az államfő, miután hazautazott New Yorkból,
elmondta, ma 10 órakor fontos témákról
akar beszélni Szerbia lakosságához.
New York Amerika egyik legnagyobb városa.
Az államfő beszélni fog politikai, gazdasági,
energia-ellátási, élelmiszer-ellátási témákról
valamint a fizetésekről és a nyugdíjakról is.
Az államfő beszédét a Pannon Televízió
élőben közvetíti és az interneten keresztül is
megtekinthetik ITT.


Holnap kezdődik a paralimpia Tokióban

Szerbia zászlaját Željko Dimitrijević, a világcsúcstartó, kétszeres paralimpiai bajnok buzogányhajító vette át a szerb elnöktől.

Holnap kezdődik a paralimpia Tokióban. Az ép sportolók versenyéhez hasonlóan a fogyatékkal élők legnagyobb sporteseményét is zárt kapuk mögött bonyolítják le.
A paralimpia a fogyatékkal élő emberek számára rendezett legismertebb nemzetközi sportverseny, amely az olimpiai játékok mintájára jött létre. A tokiói lesz a XVI. paralimpia. A seregszemlén 160 ország 4400 sportolója verseng majd 22 sportágban.
A versenyek a keddi megnyitó után szerdán kezdődnek és a jövő vasárnapi záróceremónia előtt szombaton érnek véget.
Ti vagytok a hőseink, függetlenül attól, hogy milyen helyezést értek el a versenyeken - ezt mondta Aleksandar Vučić a szerb paralimpikonok fogadásán, ahol átadta az ország zászlaját is.
A sportolók ezt magukkal viszik Tokióba. A zászlót Željko Dimitrijević, a világcsúcstartó, kétszeres paralimpiai bajnok buzogányhajító vette át a szerb elnöktől.
Az országot hét sportágban képviselik Japánban. A 2020-as nyári paralimpiai játékokat augusztus 24-e és szeptember 5-e között tartják.

Holnap kezdődik a paralimpia Tokióban

Holnap, vagyis augusztus 24-én kezdődik a paralimpia Tokióban.

Tokió Japán fővárosa.
Japán 1 ország Ázsiában.
A paralimpia olyan sportesemény, mint az olimpia.
A paralimpiára több országból érkeznek
fogyatékkal élő sportolók.
Fogyatékkal élő ember például
a mozgássérült ember, a látássérült ember
vagy az értelmi sérült ember.
A paralimpia a fogyatékkal élő sportolók legnagyobb eseménye.
Idén a járványhelyzet miatt
nem lesznek nézők a paralimpián sem.
Idén az olimpián sem vehettek részt nézők.
Idén 2021 van.
A tokiói paralimpia lesz
a 16. alkalommal megszervezett paralimpia.
A paralimpián 160 ország vesz részt.
A paralimpián 4400 sportoló verseng egymással.
A paralimpián 22 sportág lesz.
Ilyen sportág például az úszás,
a kerékpározás, az asztalitenisz
vagy a kerekesszékes vívás.
A paralimpia ünnepélyes megnyitója holnap lesz.
A megnyitó után, szerdán kezdődnek a versenyek.
Szerda augusztus 25-e lesz.
A paralimpiai versenyek szeptember 4-én fejeződnek be.
A paralimpia záróünnepsége
szeptember 5-én, jövő vasárnap lesz.
Szerbiából 7 fogyatékkal élő sportoló megy
a tokiói paralimpiára.
Aleksandar Vučić azt mondta a szerbiai
paralimpiai sportóknak, hogy ők az ország hősei.
Aleksandar Vučić a szerb államfő.
Aleksandar Vučić átadta a szerb zászlót Željko Dimitrijevićnek.
A szerb zászlót a sportolók elviszik
a tokiói paralimpiára.
Željko Dimitrijević kétszeres paralimpiai bajnok.
Željko Dimitrijević 1 szerb buzogányhajító.
A buzogányhajítás is 1 paralimpiai sportág.


Az évszakhoz képest igen meleg az idő

Vajdaságban 13-15, Szerbia délnyugati részein akár 18 fok is lehet ma.

Az országban szinte mindenhol meghaladja a 10 fokot a nappali hőmérséklet. Vajdaságban 13-15 fokos csúcsokra számíthatunk, de Szerbia egyes déli, délnyugati részein lehet akár 18 fok is. Holnap is meleg lesz. Újvidéken 17, Szabadkán 14 fok körüli maximumok várhatók. A hét folytatásában is enyhe, száraz idő lesz, változó felhőzettel.

Az évszakhoz képest meleg időjárás van

A téli évszakhoz képest igen meleg van térségünkben.

Télen hidegebb
időjárás jellemző.
Vajdaságban ma
13 és 15 fok között
lesz a hőmérséklet.
Az országban
lesz olyan hely ma,
ahol akár 18 fok is lehet.
Ma január 21-e,
csütörtök van.
Egész Szerbiában
tavaszias időjárás lesz ma.
Holnap is meleg
időjárás lesz.
Holnap Szabadkán
14 fokos hőmérséklet várható.
Holnap január 22-e,
péntek lesz.
A hét többi napján is
marad a tavaszias,
száraz időjárás
vidékünkön.


Ákos koncert a Nyárhangoló Fesztiválon

Palicson ad koncertet Ákos, a magyar könnyűzene egyik legnagyobb alakja. A fellépés a VM4K Nyárhangoló Fesztiváljának része lesz - adták hírül a szervezők az esemény Facebook-oldalán.

Ákos a rendezvény nagyszínpadán, a Bagolyvárnál énekel majd július 7-én, 21 órától. A szervezők korábban már bejelentették, a jelenleg egyik legnépszerűbb magyarországi együttes, a Margaret Island is fellép majd Palicson, ők július 8-án koncerteznek. A Nyárhangoló Fesztivált július 6-a és 9-e között tartják, a koncertek mellett gazdag kulturális program, előadások, beszélgetések, kézműves vásár és gyerekfoglalkozások is várják az érdeklődőket a Palicsi-tó partján.

Ákos koncert lesz Palicson

Palicson ad koncertet a népszerű magyarországi énekes, Ákos.

Ákos a magyar könnyűzene egyik leghíresebb énekese.
Ákos a Nyárhangoló Fesztiválon lép majd fel Palicson.
A Nyárhangoló Fesztivált a VM4K szervezi.
A VM4K a Vajdasági Magyar Képző-, Kutató-
és Kulturális Központ rövidítése.
Ákos a rendezvény nagyszínpadán,
a Bagolyvárnál énekel majd.
A koncert július 7-én, este 9 órától kezdődik.
Július 8-án pedig a híres magyarországi együttes,
a Margaret Island is fellép Palicson.
A Nyárhangoló Fesztivált július 6-a és 9-e között tartják Palicson.
A koncertek mellett érdekes kulturális program, előadások,
beszélgetések, kézműves vásár
és gyerekfoglalkozások is várják az érdeklődőket
a Palicsi-tó partján.


Megnövekedett forgalomra kell számítani a határon

A karácsony előtti utolsó hétvégéhez közeledve jelentősen megnövekedett a forgalom az Európai Unióból Szerbia irányába.

Több órás volt a várakozási idő a határátkelőkön Magyarországról Szerbia felé a péntek délelőtti órákban. A Horgos-Röszke autópálya- és közúti-határátkelőkön akár 2-3 órát is kellett várakozni. A Tompa-Kelebia és az Ásotthalom-Királyhalom átkelőknél általában 1-2 órát vesztegeltek a személyautók, de a Tiszasziget-Gyála és a Kübekháza-Rábé átkelőknél és kígyóztak a kocsisorok Szerbia felé. Délutánra valamelyest rendeződött a helyzet, de a hétvégén is lehet torlódásokra számítani az ünnepek alatt hazafelé tartó vendégmunkások áradata miatt.

Nagyobb forgalom várható a határokon

A karácsony előtti napokban nagyobb forgalomra lehet számítani a szerb-magyar határokon.

Már pénteken több órás volt a várakozási idő a határátkelőkön
Magyarországról Szerbia felé.
Péntek december 22-e, tegnap volt.
A Horgos-Röszke autópálya- és közúti-határátkelőkön
2 órát is kellett várakozni tegnap.
A Tompa-Kelebia és az Ásotthalom-Királyhalom átkelőknél
1-2 órát várakoztak a személyautók.
A Tiszasziget-Gyála és a Kübekháza-Rábé átkelőknél is
nagyobb volt a forgalom Szerbia felé.
A hétvégén is lehet több órás várakozásra számítani
a szerb-magyar határátkelőkön.
Az ünnepek alatt hazafelé tartó vendégmunkások miatt
alakultak ki hosszú sorok a határokon.
Hétvége szombat és vasárnap.
Szombat december 23-a, ma van.
Vasárnap december 24-e lesz.


Irány a strand!

Közel negyven fokos hőség vár ránk a hét második felében.

Trópusi időjárásra számíthatunk az előttünk álló napokban. Mától ismét felmelegedés veszi kezdetét a térségben, a csúcshőmérséklet 34 fok körül alakul. Szerdán a reggeli órákban már 20 fokot mérhetünk, a hőmérő higanyszála akár a 37-38 fokot is elérheti.
Pénteken és csütörtökön kissé szelesre fordulhat az időjárás, szombaton helyenként záporokra, zivatarokra számíthatunk, a levegő hőmérséklete azonban nem enyhül az előrejelzések szerint. A kánikula a hét végéig kitart.

Érkezik a kánikula, irány a strand!

A következő napokban forró, nyárias időjárás várható.
A következő napokban akár 40 fokos
hőség is lehet térségünkben.
Mától kezdődik az erős felmelegedés.
Ma délután már 34 fokos hőmérséklet is lehet.
Ma július 6-a, kedd van.
Szerdán a reggeli órákban már 20 fokot is mérhetünk.
Szerda délután már 38 fokos meleg lesz.
Szerda július 7-e, holnap lesz.
Csütörtökön és pénteken kissé szeles időjárás lesz.
Szombaton helyenként záporok, zivatarok
alakulhatnak ki.
A meleg azonban marad térségünkben.
A kánikula a hét végéig kitart.
Hétvége szombat és vasárnap.


Oldtimer találkozó lesz Szabadkán

Szombat és vasárnap tizedik alkalommal szervezik meg Szabadka Város területén a nemzetközi oldtimer találkozót.

Szerbiából és a régió országaiból több mint 60 veterán gépjárművet tekinthetnek meg az érdeklődők. A tervek szerint szombaton 10 és 13 óra között Tavankúton a templom előtt, délután 5 és 7 óra között Szabadkán a Harcosok Sorakozója lakótelepen, majd ezt követően a városon áthaladva a városháza előtt lesznek megcsodálhatók a veterán járművek.
Vasárnap 10 és 13 óra között Palicson, a vigadó előtt lesz látható a kiállítás. Idén a résztvevők Horvátországból, Szlovéniából, Magyarországról, Bosznia-Hercegovinából, Montenegróból, Észak-Macedóniából és Ausztriából érkeznek.

Oldtimer találkozó lesz Szabadkán

Szombat és vasárnap 10. alkalommal szervezik meg Szabadka Város területén a nemzetközi oldtimer találkozót.

Szombat június 26-a, holnap lesz.
Vasárnap június 27-e, holnapután lesz.
Oldtimer régi, szép autókat jelent.
Az oldtimer találkozó azért lesz nemzetközi,
mert több országból is érkeznek
látogatók és oldtimer autótulajdonosok Szabadkára.
Az oldtimer autókat veterán autóknak is nevezik.
Szombaton és vasárnap több mint 60
veterán gépjárművet tekinthetnek meg az emberek.
Gépjármű például az autó, a motor, a busz.
Szombaton délelőtt 10 óra és délután 1 óra között
Tavankúton, a templom előtt lesznek megtekinthetők
a veterán gépjárművek.
Szombaton délután 5 óra és 7 óra között Szabadkán,
a Harcosok Sorakozója lakótelepen
lesznek megtekinthetők az oldtimerek.
Ez után a városon áthaladva a városháza előtt
lesznek megtekinthetők a veterán járművek.
Vasárnap délelőtt 10 óra és délután 1 óra között
Palicson, a vigadó előtt lesz látható
az oldtimer kiállítás.
Idén a résztvevők Horvátországból,
Szlovéniából, Magyarországról,
Bosznia-Hercegovinából, Montenegróból,
Észak-Macedóniából és Ausztriából érkeznek
a 10. oldtimer találkozóra, Szabadkára.
Idén 2021 van.


Egy kis felfrissülés, de nem tart sokáig

Megszűnt Szerbiában a vörös riasztás, Vajdaságban sárga, míg az ország legnagyobb részén narancssárga figyelmeztetés van érvényben a magas hőmérsékletek miatt.

Az elmúlt forró napok után frissítő közép-európai légáramlat árasztotta el országunkat, amivel a hőség is csillapodhat. Csapadék ma nem várható, viszont igazi frissítőként hat a 3-4 fokos lehűlés. A legmagasabb nappali hőmérséklet 33 és 35 fok között alakul. Az esti órákban pedig akár18 fokra is lehűlhet a levegő. A kellemes időjárást azonban nem élvezhetjük sokáig. Holnap ismét hőségre kell számítani, 37 fokot is mérhetünk majd. Az extrém meleg idővel pedig a záporok, zivatarok esélye is megnő. A délutáni és esti órákban Vajdaságban, valamint Nyugat- és Közép-Szerbiában erős felhősödés, zivatarok és akár jégeső is várható.

Egy kis felfrissülés érkezett

Egy kis felfrissülés érkezett térségünkbe, de nem tart sokáig.

Szerbiában megszűnt a vörös riasztás.
Vajdaságban sárga, az ország legnagyobb részén pedig
narancssárga figyelmeztetés van érvényben.
A magas hőmérsékletek miatt van
a sárga és a narancssárga figyelmeztetés.
Az elmúlt forró napok után egy kisebb hidegfront
érkezett az országba.
Ezzel a trópusi hőség is megszűnt.
Csapadék ma nem várható.
Ma július 18-a, kedd van.
Csapadék ugyanaz, mint az eső.
Hőség ma már nem lesz, azonban továbbra is kitart a meleg.
A legmagasabb nappali hőmérséklet 33 fok és 35 fok között alakul.
Az esti órákban akár 18 fokra is lehűlhet a levegő.
A kellemes nyári időjárást nem élvezhetjük sokáig.
Holnap ismét hőségre kell számítani.
Holnap délután 37 fokot is mérhetünk majd.
Holnap július 19-e, szerda lesz.
Holnap a délutáni és esti órákban Vajdaságban
erős felhősödés, zivatarok és akár jégeső is várható.


Medvejóslat: kezdődhet a tavasz

Kezdődhet a tavasz - legalábbis így vélekedik a Palicsi Állatkert medvéje. Az ortodox gyertyaszentelő napján a hiedelem szerint a tél és a tavasz találkozik, és a barna medve viselkedése alapján megjósolható, hogy meddig tart még a tél.

Eszerint, ha február 15-én kisüt a nap, és a medve meglátja az árnyékát, akkor visszamegy a barlangjába, és még negyven napig tarthat a hideg. Ha viszont borús idő van, akkor a medve kint marad, és rövidesen megérkezhet a tavaszi jó idő. És mivel ma borult az ég, a medvejóslás szerint már nincs sok hátra a télből.
A szakemberek ugyanakkor figyelmeztetnek: tekintve, hogy a telek már nem olyanok, mint régen, a medvék már nem olyan jó meteorológusok. Az állatkerti medvék ráadásul már téli álmot sem alszanak, a barlangjukból pedig inkább az etetőbe helyezett élelem és nem az ősi ösztön csalja ki őket.

A medve szerint kezdődhet a tavasz

A Palicsi Állatkert medvejóslata szerint kezdődhet a tavasz.

Az ortodox gyertyaszentelő napján régen úgy hitték,
hogy a tél és a tavasz találkozik.
Az ortodox gyertyaszentelő napja tegnap volt.
Tegnap február 15-e, csütörtök volt.
Ezen a napon a barna medve viselkedése alapján megjósolható,
hogy meddig tart még a tél.
Ez azt jelenti, hogy ha február 15-én kisüt a nap,
és a medve meglátja az árnyékát,
akkor visszamegy a barlangjába,
és még 40 napig tarthat a hideg.
Ha viszont borús idő van február 15-én,
akkor a medve kint marad,
és hamarosan megérkezhet a tavaszi jó idő.
Tegnap felhős és borult volt az ég,
ezért a medvejóslás szerint már nincs sok a télből.
A szakemberek arra is figyelmeztetnek, hogy a telek
már nem olyanok, mint régen,
és a medvék sem olyan jó időjósok.
Az állatkerti medvék már téli álmot sem alszanak.
Ezért már csak az etetőbe helyezett élelem csalogatja ki
a barlangjukból a medvéket, és nem az időjárás.


Meleg, de szeles idő várható

Akár a 23 Celsius-fokot is elérheti a mai nappali csúcshőmérséklet Szerbiában. A nap folyamán többnyire napos idő várható. Dél-Bánátban erős, akár viharos erősségű lehet a szél.
Meleg fronthatással kell számolni a légkör magasabb szintjein zajló több fokos melegedés miatt. Többek között fejfájás, teljesítőképesség-csökkenés, vérnyomásváltozás tapasztalható, de akár ingerlékenyebbekké is válhatnak az erre érzékenyek.
Késő délután nyugat felől felhősödést jósolnak a meteorológusok, ami estére és az éjszaka folyamán esőzéseket is hozhat.

Meleg, de szeles idő várható

Ma meleg, de szeles időjárás várható térségünkben.

Ma március 14-e, kedd van.
Ma délután akár 23 fokos kellemes, tavaszias idő is lehet.
Ma a legtöbb helyen napos idő várható.
Dél-Bánátban erős, akár viharos erősségű lehet a szél.
A meleg fronthatás miatt
az arra érzékenyeknél fejfájás, fáradékonyság,
vérnyomásváltozás tapasztalható.
A meleg fronthatásra érzékenyek
akár feszültebbekké is válhatnak.
Késő délután beborul az ég,
ami estére és az éjszaka folyamán
esőzéseket is hozhat.


Hétfőtől külön sávban végzik az uniós és az azon kívüli állampolgárok ellenőrzését a Röszke-Horgos autópálya-határátkelőhelyen - közölte honlapján a magyar rendőrség.

Az új ellenőrzési rendet kísérletképpen június 5-étől 26-ig vezetik be. Az átkelőhelyen lévő kapuk felett ebben az időszakban információs táblák jelzik, hogy az adott sávot kik vehetik igénybe. Ennek oka a nemzetközi szerződéseken alapuló eltérő ellenőrzési eljárás. A szelektív módszertől az ellenőrzés gyorsabb lefolyását várják az illetékesek, amennyiben ez beigazolódik az említett időszakban, az eljárást állandósítják. Szükség esetén forgalomirányító rendőrök, határvadászok is segítséget nyújtanak majd az utazóknak.

Változások a Horgos-Röszke határátkelőhelyen

Változik a közlekedés rendje a Horgos-Röszke határátkelőhelyen.

Hétfőtől külön sávban végzik az uniós
és az unión kívüli állampolgárok ellenőrzését
a Röszke-Horgos autópálya-határátkelőhelyen.
Hétfő június 5-e, holnap lesz.
Ez az új ellenőrzési forma kísérlet lesz.
Ezt az új ellenőrzési formát június 5-től
június 26-ig vezetik be
a Röszke-Horgos autópálya-határátkelőhelyen.
Az átkelőhelyen lévő kapuk felett
információs táblák jelzik majd,
hogy az adott sávot kik használhatják.
Az új ellenőrzési formának köszönhetően
várhatóan gyorsabb lesz az átjutás a határátkelőn.
Ha eredményes lesz az új ellenőrzési forma,
akkor állandósítani fogják a további időszakra is.
Ha szükség lesz rá, akkor forgalomirányító rendőrök
és határvadászok is segítenek majd az utazóknak.


Ma a Toxikomát nézheti meg a szabadkai közönség

Folytatódik az új magyar filmek ciklusa a palicsi filmfesztiválon. Ma Herendi Gábor Toxikoma című drámáját vetítik, Molnár Áronnal, Bányai Kelemen Barnával és Török-Illyés Orsolyával a főbb szerepekben.

A film alapja Szabó Győző azonos című önéletrajzi írása. A két főhős, a drogos színész és az istent játszó pszichiáter, Csernus Imre egymásnak feszüléséről és baráttá válásáról szól. Díjmentesen tekinthető meg este 7-kor az Eurocinemában.
A Toxikoma előzetesét ide kattintva tekinthetik meg.
Palicson, a szabadtéri színpadon egy orosz és egy német versenyfilmet vetítenek este 9 és 11 órától. A belépő 300 dinár. További részletek a palicfilmfestival.com oldalon.

Folytatódik az új magyar filmek vetítése a palicsi filmfesztiválon.

Ma Herendi Gábor Toxikoma című drámáját
nézheti meg a szabadkai közönség.
Ma július 21-e, szerda van.
A dráma filmek komoly tartalmú, szomorú filmeket jelent.
A Toxikoma című film főszereplői:
Molnár Áron, Bányai Kelemen Barna
és Török-Illyés Orsolya.
Ma este 7 órakor ingyenesen tekinthető meg a film
az Eurocinema moziban, Szabadkán.
A Toxikoma film rövid bemutatóját ide kattintva nézheti meg.
Palicson, a szabadtéri színpadon ma 1 orosz
és 1 német filmet vetítenek a közönségnek.
Az orosz film ma este 9 órától tekinthető meg.
A német film ma este 11 órától tekinthető meg
a palicsi szabadtéri színpadon.
A filmekre a belépő jegy ára 300 dinár.


Meleg, napos időnk lesz a hétvégén

Pénteken még helyenként eső és villámlás is lehet, főleg Vajdaság keleti részén és Szerbia délebbi területein. Holnaptól pedig már a napsütésé lesz a főszerep.

Folyamatos felmelegedés várható az ország egész területén 30 fok feletti csúcshőmérsékletekkel. Éjjelente sem kell nagyobb lehűlésre számítani, mivel ekkor sem esik 18 fok alá a hőmérő higanyszála. Aki csak teheti használja ki a szép időt, töltsék a vízparton a hétvégéjüket. A meleg napos idő a jövő héten is megmarad, ekkor akár 40 fok is lehet a térségben.

Meleg, napos időnk lesz a hétvégén

Melegre és sok napsütésre lehet számítani a hétvégén térségünkben.

Hétvége szombat és vasárnap.
Ma helyenként eső és villámlás is előfordulhat.
Ma július 7-e, péntek van.
Holnaptól már sok napsütés és meleg várható.
Holnap július 8-a, szombat lesz.
Folyamatos felmelegedés várható az ország egész területén.
A következő napokban 30 fok feletti hőmérsékletet mérhetünk majd.
Éjjelente sem kell nagyobb lehűlésre számítani.
Éjjelente sem esik 18 fok alá a hőmérséklet.
Aki csak teheti használja ki a szép időt
és töltsék a vízparton a hétvégéjüket.
A meleg napos idő a jövő héten is megmarad.
Jövő héten akár már 40 fok is lehet a térségben.


Erős lehűlés jön húsvét után

Kedd virradóra viharos széllel érkezik meg a hideg térségünkbe. Helyenként záporok, zivatarok is előfordulhatnak.

A hét közepén már időközönként a nap is kisüt, de többnyire marad a felhős, borongós idő. Egészen csütörtökig nappali csúcshőmérséklet 8 és 10 fok között alakul.
A felmelegedés pénteken érkezik meg térségünkbe. A hétvégén is felhős idő lesz, de a nappali csúcshőmérséklet akár a 20 fokot is elérheti.

Erős lehűlés érkezik térségünkbe

Erős lehűlés érkezik térségünkbe húsvét után.

Kedd hajnalban érkezik
viharos széllel az erős lehűlés.
Kedden több helyen zápor és zivatar is előfordulhat.
Kedd április 6-a, holnap lesz.
Szerdán is marad a felhős időjárás.
Szerdán már a nap is kisüthet helyenként.
Egészen csütörtökig délutánonként
8 fok és 10 fok között lesz a hőmérséklet.
A felmelegedés pénteken érkezik majd térségünkbe.
A hétvégén is marad a felhős ég,
de kellemes, tavaszias időjárás lesz.
Hétvégén már 20 fokos hőmérséklet várható.
Hétvége szombat és vasárnap.


Ma záporok, zivatarok, vasárnaptól igazi strandidő

Korábban napos időt jósoltak a meteorológusok a hétvégére, most más előrejelzést adtak ki. Ma záporok, zivatarok várhatók, a hőmérséklet 18 és 31 fok között alakul.

A keleti szél gyenge, változékony lesz. Ezek az időjárási viszonyok kedvezőtlenül érinthetik az ingadozó vérnyomással és szívproblémákkal küzdőket, valamint az asztmásokat. Hétvégére is hasonló időt jósolnak. Szombaton többórás napsütésre számíthatunk, de a megnövekvő gomolyfelhőkből délután helyenként zápor, zivatar is kialakulhat. A hőmérséklet 17-22, valamint 29-34 fok között alakul. Vasárnaptól várhatóan visszatér a strandidő, a jövő hét elejétől ismét visszatér a kánikula 34-35 fokos nappali csúcsértékekkel.

Ma még zivatarok, vasárnaptól igazi nyár

Ma záporok, zivatarok várhatóak térségünkbe

Ma augusztus 18-a, péntek van.
Ma délután 18 fok és 31 fok között alakul a hőmérséklet.
A szél gyenge, változékony lesz.
Az esős, szeles időjárás megterhelheti
a vérnyomásproblémákkal,
a szívproblémákkal élő személyek
és az asztmás emberek szervezetét.
Szombaton többórás napsütés lesz.
Szombat délután beborulhat az ég
és helyenként záporok, zivatarok is kialakulhatnak.
Szombat délután 29 fok és 34 fok között alakul a hőmérséklet.
Szombat augusztus 19-e, holnap lesz.
Vasárnaptól várhatóan visszatér az igazi nyári meleg.
Vasárnap augusztus 20-a lesz.
Jövő hét elejétől ismét visszatér a kánikula térségünkbe.
Ez azt jelenti, hogy délutánonként
akár 35 fokot is mérhetünk majd.


Hőség és viharok

Viharok miatt adott ki figyelmeztetést a Köztársasági Hidrometeorológiai Intézet Szerbia egész területére.

A jelzés, egyelőre, péntekig van érvényben. A viharos időjárás ellenére a levegő nem hűl le, az előrejelzések szerint helyenként akár 34 fok is lehet.
A napokban igencsak változékony lesz az időjárás, gyakran előfordulnak majd záporok, zivatarok, melyeket jég és viharos szél kísérhet.
Óvatosságra intik az asztmával és szívbetegséggel küszködőket, valamint a krónikus betegeket. Reumás panaszok és álmatlanság is felmerülhet az időjárás következtében.

Hőség és viharok

Viharok miatt figyelmeztetés van érvényben Szerbia egész területére.

A jelzés péntekig van érvényben.
Péntek június 28-a lesz.
Viharos lesz az időjárás, de a levegő nem hűl le térségünkben.
Az időjárás-előrejelzések szerint helyenként akár 34 fok is lehet.
A napokban változékony időjárás várható.
Gyakran előfordulhat majd zápor, zivatarok,
akár jég és viharos szél is.
A változékony időjárás rossz hatással lehet
az asztmával, a szívbetegséggel küszködők számára.
A változékony időjárás miatt fejfájás, szédülés
és álmatlanság jelentkezhet.


Malomfesztivál - Legjobb a nyár!

A Wemsical Serbia Ifjúsági és Kulturális Egyesület nyolcadik alkalommal szervezi meg az oromi Malomfesztivált, 2022. augusztus 11-13. között.

A fesztiválon hazai és magyarországi, de más külföldi fellépők is helyet kapnak, úgy mint a Bohemian Betyars & Parno Graszt, Deva, a KurtaUtca, a Repetitor, bongor, Nemi Pesnik, vagy az Óperentzia.
A Malomfesztivál szervezőinek nagyon fontos, hogy a rendezvény évről évre egyre környezetbarátabbá váljon, ezért mint eddig, most is a hulladéktermelés minimalizálására fektetik a hangsúlyt. A koncertek mellett számos kísérőprogram várja a kicsiket és nagyokat egyaránt. Elővételes jegyek és bérletek még korlátozott számban kaphatók.
A fesztivál befogadóképessége korlátozott. Amennyiben maradnak bérletek, az a helyszínen is megvásárolható lesz majd. További információ a fesztivál hivatalos Facebook-oldalán vagy a malomfesztival.com oldalon található.

Augusztusban Malomfesztivál

Idén augusztusban 8. alkalommal szervezik meg a Malomfesztivált.

2022. augusztus 11-e és 13-a között
lesz megtartva Oromon a Malomfesztivál.
A fesztiválon szerbiai és magyarországi,
de más külföldi előadók is fellépnek majd.
Ilyen fellépő lesz például
a Bohemian Betyars & Parno Graszt,
Deva, a KurtaUtca, a Repetitor,
bongor, Nemi Pesnik, vagy az Óperentzia.
A Malomfesztivál szervezőinek
nagyon fontos, hogy az esemény
minél környezetbarátabb legyen.
Emiatt az idei évben is felhívják
az emberek figyelmét arra,
hogy minél kevesebb hulladékot termeljünk
a mindennapokban is.
A hulladék szemetet jelent.
A koncertek mellett sok más érdekes
program várja majd a kicsiket és nagyokat.
Elővételes jegyeket és bérleteket
még lehet vásárolni.
Ha maradnak bérletek, akkor
a helyszínen is megvásárolhatóak lesznek.
Még több információt a Malomfesztivál
hivatalos Facebook-oldalán
vagy a malomfesztival.com
internetes oldalán lehet olvasni.


A pedagógusok világnapja van

1994 óta minden év október ötödikén ünnepli az UNESCO a tanítókat és a tanárokat.

Valamikor társadalmilag és anyagilag is elismert hivatás volt, ma már az alacsony bérezés és a nem túl jó feltételek miatt egyre kevesebb fiatal választja a pedagógusszakmát. A belgrádi Tanítóképző Karra idén például 410 helyre vártak elsőéveseket, a jelentkezők száma azonban nem érte el a 300-at.
A pedagógusok bére mintegy 10 ezer dinárral alacsonyabb a szerbiai átlagfizetésnél. Pedig a pedagóguspálya felelősségteljes, egész embert megkívánó, elvárásokkal teli, ugyanakkor szép hivatás. A világnap erre hívja fel a figyelmet.

A pedagógusok világnapja van

Már 28 éve ünneplik október 5-én a tanítókat és a tanárokat.

Ma október 5-e, szerda van.
Régen a pedagógusszakma elismert
volt az emberek körében.
Régen a pedagógusok jó fizetést is kaptak.
Ma már sajnos nem így van.
Ma az alacsony tanári fizetések
és a rosszabb feltételek miatt egyre kevesebb
fiatal választja a pedagógusszakmát.
A belgrádi Tanítóképző Karra idén például
410 helyre vártak elsőéveseket.
A jelentkezők száma sajnos kevesebb volt 300-nál is.
A pedagógusok fizetése 10 ezer dinárral
alacsonyabb a szerbiai átlagfizetésnél.
Ez szomorú, mert a pedagógusszakma
sok felelősséggel és munkával jár.


Fergeteges majálisra készülnek Palicson

Ismét fergeteges majális várja a Palicsra látogatókat. 39. alkalommal szervezik meg a tízezreket vonzó eseményt a településen.

A népszerű vidámpark mellett 115 kiállító is helyet kap a Palicsi-tó partján, ahol kézműves termékeket és gasztronómiai specialitásokat is megkóstolhatnak az érdeklődők. A rendezvényt egyébként sportesemények is kísérik. A vitorlás klub regattát szervez, és trimbit is tartanak. Május elsején és másodikán a Palicsi Állatkert hosszabbított nyitvatartással reggel 8-tól este 8-ig várja a látogatókat. Az esemény szervezői idén is hatalmas tömegre számítanak.
Dencs Valéria, a Palics Park Kft. igazgatója: „A várható tömeg miatt a Palics Park Kft.-nek korlátoznia kell három utcát. A korlátozás abból fog állni, hogy figyelik a forgalmat, és ahogy a belső parkolók telnek, úgy fogjuk lezárni ezeket az utcákat. Ezek az utcák a Hegedűs József utca, a Spliti fasor és a Penavin Olga utca lesz. Azokat a lakosokat és azokat, akik szolgáltatások nyújtanak bent a park területén, arra kérjük, hogy vegyék fel a parkolócédulákat.”

Jó hangulatú majálisra készülnek Palicson

Ismét különleges és szórakoztató majális várja a Palicsra látogatókat.

A május 1-jei ünnepeket 39. alkalommal szervezik meg Palicson.
Több mint 10 ezer látogatót várnak idén is
május első napjaiban Palicsra.
A népszerű vidámpark, 115 kiállító, kézműves termékek,
finom italok és ételek várják május első napjaiban
a Palicsra látogatókat.
A rendezvényen sportesemények is lesznek.
Május 1-jén és május 2-án a Palicsi Állatkert
hosszabbított nyitvatartással
reggel 8 órától este 8 óráig várja a látogatókat.
Az esemény szervezői idén is hatalmas tömegre számítanak.
Május 1-jén és május 2-án várhatóan le lesz zárva
a palicsi a Hegedűs József utca,
a Spliti fasor és a Penavin Olga utca.
Kérik a lakosokat és azokat, akik valamilyen szolgáltatást nyújtanak
a palicsi park területén, hogy vegyék fel a parkolócédulákat.


Mórahalom várja a vajdaságiakat

A májusban kezdődő nyári strandszezonra készülnek. A Közügyek stábja az alkalmat kihasználva körülnézett a fürdőben és interjút készített Nógrádi Zoltán, mórahalmi polgármesterrel is.

Szerdától már ismét használható lesz a kültéri úszómedence. Március 15-e, a Szabad Magyar Sajtó napja alkalmából az újságírók számára rendeztek fogadást és sajtótájékoztatót a Szent Erzsébet Mórahalmi Gyógyfürdőben.
Egy átlagos napsütötte hétfői nap. A délelőtt folyamán folyamatosan érkeztek a fürdőzők Mórahalomra. Csaknem 60 százalékuk Szerbiából jön. Télen és ilyenkor tavasszal a legnépszerűbb és leglátogatottabb a kültéri wellness-medence és a kültéri gyógyvizes élménymedence. A Szent Erzsébet Mórahalmi Gyógyfürdőben igen népszerűek a különféle szaunaszeánszok.
Hamarosan újabb fejlesztések is megvalósulhatnak, elsősorban energetikai vonatkozásban, de akár új medence is épülhet, uniós forrásokból. A fürdő életében a tavaszi időszak általában jelentős változásokat hoz. Ilyenkor építik fel a strandszolgáltatásokat.
A napi belépőjegy ára felnőtteknek 4 200 forint, kiemelt időszakban pedig 4 500. Mórahalom központjában kellemes kikapcsolódást nyújt a hangulatos park és a gyönyörű templom látványa. Közvetlenül a gyógyfürdővel szemben található étteremben olcsó és házias ételeket is fogyaszthatunk, a napi menüebéd mindössze 1 500 forint, azaz 500 dinár.

Mórahalom várja a vajdaságiakat

A magyarországi Szent Erzsébet Mórahalmi Gyógyfürdőben májusban indul a nyári strandszezon.

Szerdától már ismét használható lesz
a kültéri úszómedence is a mórahalmi fürdőben.
Szerda március 15-e, holnap lesz.
A Szent Erzsébet Mórahalmi Gyógyfürdőbe
nagyon sokan érkeznek Szerbiából.
Télen és tavasszal a legnépszerűbb
és leglátogatottabb a kültéri wellness-medence
és a kültéri gyógyvizes élménymedence.
Hamarosan akár új medence is épülhet a fürdőben.
Több fejlesztést is terveznek a jövőben
a mórahalmi gyógyfürdőben.
A napi belépőjegy ára felnőtteknek 4 200 forint.
Mórahalom központjában kellemes pihenést nyújt
a hangulatos park és a gyönyörű templom látványa.
A gyógyfürdővel szemben található étteremben
olcsó és házias ételeket is fogyaszthatunk.
Ebben az étteremben a napi menüebéd
1 500 forint, azaz 500 dinár.
Mórahalom a nyári időszakban is várja
a Szerbiából érkező látogatókat.


Ismét indul a Pető-kurzus Szabadkán

A Szekeres László Alapítvány szervezésében, a VM4K tevékenységének szerves részeként ismét megszervezésre kerül a budapesti székhelyű Semmelweis Egyetem Pető András Karának intenzív kurzusa Szabadkán.

A kurzus a központi idegrendszeri sérülésekkel küzdő személyek számára nyújtanak lehetőséget. A 2023. november 13-án, hétfőn kezdődő, két héten át tartó kurzus a Vackor Iskoláskor Előtti Nevelő- és Gyakorlóintézmény (Radić fivérek utca 67.) épületében fog zajlani.
A kéthetes időszakban szűrővizsgálatokra, új személyek felvételére is sor kerül. Ezekre az alkalmakra a szakemberek a központi idegrendszer-sérüléssel rendelkező gyermekeket, valamint a szklerózis multiplex, Parkinson-kór, stroke, agyvérzés vagy baleset következtében kialakult idegrendszeri sérüléssel élő felnőtteket várnak. A szűrésre egész Vajdaság területéről jelentkezhetnek a lakosok.
A szűrésre a Szekeres László Alapítvány–VM4K munkatársánál a 024/670-010-es telefonszámon lehet jelentkezni hétköznaponként délelőtt 9 órától délután 3 óráig.
A fejlesztés a Magyar Kormány, a Nemzetpolitikai Államtitkárság és a Bethlen Gábor alapkezelő Zrt. támogatásával valósul meg a Szekeres László Alapítvány szervezésében.

Ismét indul a Pető-kurzus Szabadkán

Ismét Pető-kurzus indul Szabadkán a központi idegrendszeri sérülésekkel küzdő személyek számára.

A Pető-kurzust a Szekeres László Alapítvány szervezi meg.
A kurzus 2023. november 13-án, hétfőn kezdődik.
Ma van november 13-a, hétfő.
A kurzus 2 héten át tart.
A kurzus a Vackor Iskoláskor Előtti Nevelő-
és Gyakorlóintézmény épületében tartják meg.
Ez az épület a Radić fivérek utca 67-es címen található.
A 2 hét alatt vizsgálatokat és új személyek felvételét is végzik.
A kurzusra a szakemberek
a központi idegrendszer-sérüléssel rendelkező gyermekeket,
a szklerózis multiplex,
Parkinson-kór, stroke, agyvérzés
vagy baleset miatt kialakult
idegrendszeri sérüléssel élő felnőtteket várnak.
A vizsgálatokra egész Vajdaság területéről jelentkezhetnek a lakosok.
A vizsgálatokra a 024 670010-es telefonszámon lehet jelentkezni
hétköznaponként délelőtt 9 órától délután 3 óráig.


Vízkereszt napja van

A kereszténységben a 4. század elején vált vízkereszt napja liturgikus ünneppé. Három eseményre emlékeztet az ünnep: a napkeleti bölcsek, azaz a háromkirályok érkezésére, Jézus megkeresztelkedésére a Jordánban és Jézus első csodájára a kánai menyegzőn.
Vízkeresztkor hagyományosan vizet szentel a szentmise elején szertartást végző püspök vagy pap. Innen származik az ünnep közismert elnevezése.
A nyugati kereszténységben január 6. vízkereszt, a katolikus egyház egyik legfontosabb ünnepe. A karácsonyi ünnepek zárónapja, ezután kezdődik a farsangi időszak.

Vízkereszt napja van

Ma van vízkereszt ünnepe a katolikus egyházban.

Ma január 6-a, csütörtök van.
A katolikus egyház január 6-án ünnepli
vízkeresztet, Jézus Krisztus megjelenésének ünnepét.
Vízkereszt napjához 3 esemény tartozik.
A napkeleti bölcsek, vagyis a háromkirályok érkezése,
Jézus megkeresztelkedése
és Jézus első csodája.
Vízkeresztkor a pap vagy a püspök
vizet szentel a szentmise elején.
Innen kapta az ünnep a vízkereszt elnevezést.
Január 6-a, vízereszt a katolikus egyház
egyik legfontosabb ünnepe.
Vízkereszt a karácsonyi ünnepek zárónapja.
Ezután kezdődik a farsangi időszak.


Drasztikusan lecsökkentek a vértartalékok Szerbiában

Az illetékes intézmények arra kérik az embereket, hogy segítsenek, adjanak vért, és mentsenek életeket.

A Szerbiai Vérátömlesztő Intézet tájékoztatása szerint minden típusú vérből szükség van tartalékra, különösen a negatív vércsoportú személyeket várják. Aki csak teheti, adjon vért - áll a felhívásban.
Arra vonatkozóan, hogy Vajdaság területén hol lehet élni a lehetőséggel, a Vajdasági Vérátömlesztő Intézet oldalán lehet tájékozódni.

Nagyon fontos vért adni

Jelenleg nagyon kevés vértartalék van Szerbiában.

Nagyon fontos, hogy aki csak teheti, adjon vért.
Véradással más emberek életét menthetjük meg.
A Szerbiai Vérátömlesztő Intézet tájékoztatja
az embereket, hogy minden típusú vérből
szükség van tartalékra.
Főleg a negatív vércsoportú embereket várják
a véradásra Szerbiában.
A Vajdasági Vérátömlesztő Intézet
internetes oldalán lehet információt olvasni arról,
hogy Vajdaság területén hol lehet vért adni.


Készülnek a Magyar Nemzeti Tanács beiskolázási tanszercsomagjai

Egy iskolatáskát és gazdag tanszercsomagot kap minden, Vajdaságban magyar első osztályba iratkozó gyerek a Magyar Nemzeti Tanács jóvoltából.

A beiskolázási tanszercsomagokat a magyar Miniszterelnökség Nemzetpolitikai Államtitkársága és a Bethlen Gábor Alap közreműködésével állították össze, a magyar kormány támogatásával. Az iskolatáskát és tanszercsomagot, amely többek között egy gazdagon felszerelt tolltartót, vonalzókészletet, rajzfelszerelést, könyvet és többfajta kis formátumú füzetet is tartalmaz, augusztus és szeptember elseje között minden kisdiáknak eljuttat az MNT.

Készülnek a beiskolázási tanszercsomagok

Már készülnek a beiskolázási tanszercsomagok az elsősök számára.

Tanszercsomagot minden Vajdaságban
magyar első osztályba iratkozó gyerek kap.
A tanszercsomagokat az MNT adja
a magyar osztályba iratkozó gyerekeknek.
Az MNT a Magyar Nemzeti Tanács rövidítése.
A tanszercsomagban iskolatáska,
egy gazdagon felszerelt tolltartó, vonalzókészlet,
rajzfelszerelés, könyv és több fajta kis formátumú füzet is van.
Az MNT augusztus és szeptember 1-je között
minden kisdiáknak eljuttatja a tanszercsomagot.


Új otthonra gyűjtenek a háztűzben két kisgyermeket elvesztő családnak

Házra gyűjtenek a tűzesetben hajléktalanná vált bácskossuthfalvi Ivanović család számára.

Mint ismeretes, a március 7-i tragikus háztűzben két kisgyermek életét vesztette, a család pedig fedél nélkül maradt. A település összefogott, élelmiszert, ruhákat és egyéb használati tárgyakat adományoztak számukra és rendbe tettek egy szerény egyszobás házat, de ez hosszú távon nem megoldás a szülők és a hat gyermek számára.
A helyi közösség koordinálásával gyűjtést szerveznek egy 8 ezer euró értékű ház megvásárlására a faluban.
Jótékonysági célú bankszámlaszámot nyitottak a Postabankban (Banka Poštanska štedionica, akcionarsko društvo, Beograd), ahova várják az adományokat.
A megsegítésükre szánt összeget Danijel Miomir Ivanović nevére tudják utalni a jótékonykodók, címe Id. Kovács Gyula utca 25., (St. Kovač Ðula u. 25) dinár számlaszáma: 200-130585850-58, a befizetés céljaként adományt (donacija) kell feltüntetni.
Danijel Miomir Ivanović euró számlaszáma: RS35200000013058594952, a bank SWIFT kódja pedig a SBPORSBGXXX.
Fábrik Attila, tanácstag, Bácskossuthfalva HK: „Itt is köszönet az összefogásért, hogy mondhatni egy nap alatt ez a ház ki lett meszelve, be lett rendezve. Összefogott a falu, összefogott a család, és el tudtuk őket szállásolni, és hála Istennek most is van tűzrevalójuk, melegen vannak, ruhákat, élelmet kapnak, de ez még mindig nem a saját lakásuk. Ennek apropóján a helyi közösség kiadott egy nyilatkozatot, hogy hajléktalanok lettek, az a ház teljesen leégett, és nyitottak nekik számlét, egy dináros és egy deviza számlát, és ez alapján szeretnénk nekik egy házat vásárolni itt a faluban. Kérjük önöket, hogy aki csak tudja, támogassa őket, hogy legyen egy saját házuk.”

Adománygyűjtés a háztűzben 2 gyermeket elvesztő családnak

Március 7-én tragikus háztűzben 2 kisgyermek életét vesztette.
A család pedig otthon nélkül maradt.
A bácskossuthfalvi lakosok összefogtak,
és élelmiszert, ruhákat, egyéb használati tárgyakat
adományoztak az Ivanović család számára.
A lakosok rendbe tettek egy kisebb
1 szobás házat, ahol most az Ivanović család él.
Ez azonban nem megoldás a szülők
és a 6 gyermek számára.
Most adománygyűjtés indult,
egy 8 ezer euró értékű ház megvásárlására a faluban.
Jótékonysági célú bankszámlaszámot nyitottak a Postabankban
(Banka Poštanska štedionica, akcionarsko društvo, Beograd).
Ide várják az adományokat.
A megsegítésükre szánt pénzt
Danijel Miomir Ivanović nevére tudják utalni a jótékonykodók.
Címe Id. Kovács Gyula utca 25., (St. Kovač Ðula u. 25)
Dinár számlaszáma: 200-130585850-58
A befizetés céljaként adományt (donacija) kell feltüntetni.
Danijel Miomir Ivanović euró számlaszáma:
RS35200000013058594952
A bank SWIFT kódja pedig a SBPORSBGXXX.


Április elsején kezdődik az elsősök beiratkozása Szerbiában

Csaknem 67 ezer kisdiák mehet először iskolába szeptembertől.

A Köztársasági Statisztikai Intézet adatai szerint szeptember elsején 66.864 elsős ül majd be az iskolapadokba - nyilatkozta a K1 televíziónak Milan Pašić, az oktatási miniszter helyettese. Arról beszélt, hogy az utóbbi két-három évben leegyszerűsödött a beiratkozási folyamat, mert a szülőknek nem kell összegyűjteniük a dokumentumokat, mivel mindez már elektronikus úton zajlik.

Áprilisban kezdődik az 1. osztályosok beiratkozása

Április 1-jétől kezdődik az elsősök beiratkozása Szerbiában.

Szeptembertől pontosan 66.864 kisdiák
mehet először iskolába
Szerbiában.
A szülőknek nem kell
bemenniük a választott
általános iskolába ahhoz,
hogy beírassák gyermeküket
az első osztályba.
Az interneten keresztül
történik a beiratkozás
az első osztályba is.
Az interneten keresztül kell
elküldeni a fontos dokumentumokat
az első osztályba való
beiratkozásra.


Mi a teendő kullancscsípés esetén?

Itt van a kullancsszezon időszaka. A szabadtéri programokhoz érdemes megfelelő védőfelszereléssel készülni. Ha azonban mégis megtörténik a baj, a legfontosabb szakszerűen, speciális csipesszel eltávolítani a kullancsot - mondják a szakemberek.

A vérszívók általában talajrepedésekben töltik a telet. A nagy tavaszi rajzás február végén, március elején indul. A Kárpát-medencében 24 kullancsfaj van regisztrálva jelenleg, leggyakrabban a közönséges kullanccsal találkozunk, amely általában száraz fűszálak végén található. De mi történik, amikor rákerül a kullancs az emberre?
Sihelnik József, titkár, Arcus Környezetvédő Egyesület, Topolya: „Több órán át keresgél a testen, mire végül megtalálja a megfelelő helyet, és utána kezdi befúrni magát a bőrbe, de még ekkor sem történik semmi gond, mert egy napig még csak beágyazódik, nem szív vért, és addig nem is áll fönn az esélye annak, hogy esetleg fertőzött kullancsként bejuthatna a kórokozó a sebbe.”
Herbut Elvira gyermekgyógyász elmondta, ahol magasabb fű van, oda ne nagyon engedjük a gyerekeket, de a legfontosabb átnézni a hajlataikat, amikor hazaérnek.
„A legfontosabb eljönni és kivenni. Megfelelő mozdulattal kell kivenni, mi itt szakszerűen kivesszük. Vannak csipeszek, amivel ki lehet venni. A legfontosabb, hogy ne nyomjuk meg a gyomrát, mert azzal még jobban belelövelljük a vírust, vagy a baktériumot, ha fertőző. Nem minden kullancs fertőzött, vannak régiók, ahol fertőzöttek és olyanok, ahol nem.”
Ha nincs a közelben szakember, fontos, hogy a kullancsot a bőrhöz minél közelebb fogjuk meg csipesszel, és enyhe csavarással, óramutató járásával ellentétes irányban ki kell húzni a sebből. Az eltávolítás után a csípés helye akár egy hónapig is piros maradhat.
Ilyenkor február végén leginkább azok a kullancsfajták jelennek meg, amelyeknek elsődleges célpontjuk az állatok. Milorad Jakšić, topolyai állatorvos elmondta, ilyen enyhe tél mellett szinte az év minden napján távolítanak el kullancsokat az állatokból, ezért a védőcseppeket havi szinten ajánlatos alkalmazni. A kullancs 20-25 fajta betegséget terjeszt az állatoknál, a leggyakoribb és a leggyorsabb lefolyású ezek közül a babézia, ami 48 órán belül megtámadja a vörösvérsejteket. Az állatot azonnal orvoshoz kell vinni.
„Más-más stádiumban hozzák be a kutyákat. Vannak kutyák, amelyek kicsit csak kedvetlenek, de leginkább a szemük ki van fehéredve, olyan, mint a porcelán és a fogínye is ki van fehéredve” - magyarázta az állatorvos.
Sajnos még mindig nem veszik elég komolyan a kullancsok elleni védekezést – mondta az Milorad Jakšić. Megfullad a kutya, ha nem kerül idejében orvoshoz.

Mit tegyünk kullancscsípés esetén?

A szabadtéri programokhoz érdemes
megfelelő védőfelszereléssel készülni
a kullancsok ellen.
A kullancsok ellen különböző
krémek és sprayek léteznek.
A kullancs vérszívó állatka.
A kullancsok télen talajrepedésekben élnek.
A nagy tavaszi rajzás február végén
és március elején indul.
A kullancsok rajzása azt jelenti,
amikor a talajrepedésekből előbújnak a kullancsok.
Több mint 20 fajta kullancs létezik térségünkben.
Környékünkön a közönséges kullanccsal lehet találkozni.
A közönséges kullancs legtöbbször
száraz fűszálak végén található.
Mi történik, amikor a kullancs rákerül az emberre?
Amikor kullancs kerül az emberi bőrre,
akkor több óráig is keresgél a testen.
Amikor a kullancs megtalálja
a megfelelő helyet a bőrön,
akkor kezdi befúrni magát a bőrbe.
Még ekkor sem lehet nagy baj,
mert a kullancs csak 1 nap után kezdi szívni
a vért az ember bőréből.
Herbut Elvira elmondta, ahol magasabb fű van,
oda ne engedjük a gyerekeket.
De ha mégis ilyen helyen vannak a gyerekek,
akkor a legfontosabb átnézni a testhajlataikat
miután haza értek.
Herbut Elvira 1 gyermekorvos.
Az orvos szerint, ha találunk kullancsot
az emberi bőrön, akkor a legjobb, ha orvoshoz megyünk.
Az orvos tudja biztonságosan kivenni a kullancsot
az emberi bőrből.
Ha az ember saját magának akarja
kivenni a kullancsot a bőréből,
az akár veszélyes is lehet.
Az orvos elmondta, hogy vannak speciális csipeszek,
amivel a kullancsokat ki lehet venni.
A legfontosabb, hogy ne nyomjuk meg
a kullancs gyomrát, mert azzal
még több vírus vagy baktérium
kerülhet a bürünkbe, ha fertőző a kullancs.
Nem minden kullancs fertőző.
Ha nincs közelben szakember,
fontos, hogy a kullancsot a bőrhöz minél
közelebb fogjuk meg csipesszel.
Enyhe csavarással, az óramutató járásával
ellentétes irányban kell kihúzni a kullancsot.
Az eltávolítás után a kullancs csípésének a helye
akár 1 hónapig is piros maradhat.
Február végén főleg azok a kullancsok
jelennek meg, amelyek az állatokat támadják meg.
Milorad Jakšić, topolyai állatorvos szerint
érdemes védőcseppeket adni a kutyáknak
minden hónapban a kullancsok ellen.
A kullancs akár 25 fajta betegséget is
terjeszthet az állatoknál.
Ha észrevesszük, hogy a kutyában
kullancs van, akkor fontos állatorvoshoz vinni.
A kutyának ki van fehéredve a szeme
és a fogínye is, ha kullancs csípi meg.
A kutya a kullancscsípés miatt megfulladhat,
ha nem kerül időben állatorvoshoz.


Hogyan pótolják a plusz szünidőt az iskolákban?

A februári plusz szünidei napok pótlásáról az iskolák maguk dönthetnek.

Meghosszabbították a februári szünidőt a szerbiai általános és középiskolások számára, összesen 9 napot maradnak távol az iskolától a diákok. Arról, hogy hogyan pótolják majd az iskolák ezeket a szabadnapokat, Vicsek Annamária oktatási államtitkár beszélt a Közügyekben. A tanév június 21-e helyett június 24-ig tart. A mostani plusz kétnapos szünet bepótolásáról pedig az iskolák igazgatói dönthetnek, vagyis hogy hogyan szervezik meg a tanítást, munkaszombatok beiktatásával, egy-egy óra hozzáadásával a heti órarendhez, vagy másként.
Vicsek Annamária, oktatási államtitkár, Szerbia: „Az iskolák szervezik majd meg az intézményen belül, hogy szombati munkával, szombati órák tartásával pótolják ezt, vagy pedig minden héten egy-egy órát megtartanak a tanév végéig, és akkor így bepótolják ezeket a napokat.”

Hogyan pótolják be a szünidőt az iskolákban?

Az iskolák maguk dönthetnek arról, hogy hogyan pótolják be a februári plusz szünidei napokat.

Eredetileg február 14-én, 15-én
és 16-án lett volna szünet
a szerbiai általános és középiskolákban.
A rossz járványhelyzet miatt
meghosszabbították a szünetet egész hétre.
Ez azt jelenti, hogy a hétvégékkel együtt
összesen 9 napot pihennek majd a diákok.
Így február 12-től 20-ig tart majd a szünet.
A meghosszabbított februári szünet miatt
3 nappal hosszabb lesz a tanév.
Ez azt jelenti, hogy június 21-e helyett
június 24-ig tart majd az iskola.
A februári plusz 2 napos szünet bepótlásáról
az iskolák igazgatói dönthetnek.
Az iskolák igazgatói dönthetnek arról,
hogy munkaszombatokkal
pótolják be a plusz 2 napos szünetet.
Az iskolák igazgatói dönthetnek arról,
hogy, minden héten 1-1 órát megtartanak
a tanév végéig és így pótolják be
a plusz 2 napos szünetet.
De dönthetnek másmilyen pótlásról is
az iskolák igazgatói.


Apák napja van

Egyre több család megtartja ezt az ünnepet.

Ma van az apák napja. Minden év június harmadik vasárnapján az apákat köszöntik, az Anyák napja párjaként az utóbbi időben egyre több család megtartja ezt az ünnepet. Ilyenkor emlékeznek az apákra, nagyapákra és a többi férfi elődre. Az apákat egyébként világszerte számos különböző időpontban köszöntik.

Apák napja van

Ma június 19-e, vasárnap van.
Minden év június harmadik vasárnapján
tartják meg az apák napját.
Ma már egyre több család
megünnepli az apák napját.
Ezen a napon emlékeznek az apákra,
nagyapákra és a többi férfi családtagra.
A világon egyébként több különböző időpontban
köszöntik az apákat.
Ez azt jelenti, hogy nem minden országban
tartják június harmadik vasárnapján
az apák napját.


A nyár legőrültebb hétvégéje várható a határon

Mindkét irányban torlódással kell számolni.

Ezen a hétvégén a nyári szezon legnagyobb torlódásaira kell számítani a magyar-szerb határátkelőhelyeken. Erre figyelmeztet a szerb határrendőrség és a BorderWatcher határfigyelő applikáció is. Aki teheti, ne utazzon Magyarország felé, vagy onnan Szerbiába.
A korábbi évek tapasztalatai alapján több órás veszteglés is előfordulhat, még a kisebb, időszakosan működő átjárókon is a Magyarországról kilépő, Szerbiába belépő oldalon, ugyanis egyes nyugat-európai országokban még csak most ért véget a tanév, így a vendégmunkások tömegesen indulhatnak haza, a turisták pedig nyaralni.
Ugyanakkor ellenkező irányban, Szerbiából Magyarország felé is jelentősen megnőhet a forgalom, mivel most várható az idei turisztikai szezon első jelentősebb visszatérési hulláma Közép- és Nyugat-Európa országaiba.
A szerbiai autópályákon és a fizetőkapuknál is torlódás várható.

Hosszú sorok a határokon

Ezen a hétvégén a nyári időszak leghosszabb sorai várhatók a magyar-szerb határátkelőhelyeken.

Hétvége szombat és vasárnap.
Ma július 27-e, szombat van.
Aki teheti, ne utazzon Magyarország felé,
vagy onnan Szerbiába ezen a hétvégén.
Több órás várakozás is kialakulhat
a magyar-szerb határátkelőhelyeken ezen a hétvégén.
Még a kisebb határátkelőhelyeken is
több órás várakozás várható ezen a hétvégén.
A hosszú sorok azért alakulnak ki,
mert a vendégmunkások tömegesen indulnak haza,
a turisták pedig nyaralni.
Vendégmunkás az, aki meghatározott ideig külföldön dolgozik.
Magyarországról kilépő, Szerbiába belépő oldalon
és Szerbiából Magyarország felé is
hosszú sorok várhatóak ezen a hétvégén.


Általános iskolai képzés 15 évnél idősebbeknek Szabadkán

Az ingyenes oktatásra augusztus 15-e és 25-e között lehet majd jelentkezni. .

A szabadkai Jovan Jovanović Zmaj Általános Iskola képzésére minden olyan jelentkezőt várnak, aki 15 évesnél idősebb és nem fejezte be az általános iskolát. Az oktatás a késő délutáni órákban zajlik, hogy a tanulók munka mellett is részt tudjanak venni az órákon. Jelentkezni augusztus 15-e és 25-e között lehet a képzésre. A beiratkozáshoz anyakönyvi kivonatra, a személyi igazolvány fénymásolatára, az utolsó befejezett osztályról szóló bizonyítványra és a diákkönyvecskére van szükség. Bővebb információt munkanapon 9 és 12,30 között a 024-554-600-as telefonszám 115-ös mellékén, vagy személyesen a Szabadegyetem 2. félemeletén a 310-еs szobában kaphatnak az érdeklődők.

Általános iskolai képzés indul Szabadkán a 15 évnél idősebb személyek számára.

Az általános iskolai képzés ingyenes.
Augusztus 15-e és 25-e között lehet majd jelentkezni
az ingyenes általános iskolai képzésre.
A képzést a szabadkai Jovan Jovanović Zmaj
Általános Iskola szervezi meg.
A képzésére minden olyan jelentkezőt várnak,
aki 15 évesnél idősebb
és nem fejezte be az általános iskolát.
A tanítás a késő délutáni órákban történik majd azért,
hogy a tanulók munka mellett is részt tudjanak venni az órákon.
A beiratkozáshoz anyakönyvi kivonatra,
a személyi igazolvány fénymásolatára,
az utolsó befejezett osztályról szóló bizonyítványra
és a diákkönyvecskére van szükség.
Még több információ a képzésről
munkanapon 9 óra és 12:30 között kapható
a 024-554-600-as telefonszám 115-ös mellékén.
Információt személyesen is lehet kérni
a Szabadegyetem 2. félemeletén a 310-еs szobában.


9 ezer középiskolai hely marad üresen Szerbiában

Nincs annyi végzős, hogy betöltsék a helyeket.

A Politika napilap adatai szerint a 77 ezer helyre 68 ezer diákot várnak. A népszerű szakokon azonban már az első iratkozási körben nagy a túljelentkezés, több tucatnyian maradnak le. Az egyik legközkedveltebb a belgrádi Matematikai Gimnázium, ahova az adatok szerint Újvidékről és Zentáról is sokan szeretnének bejutni. Ide a meghirdetett 100 helyre 200-an jelentkeztek. Országos szinten a nyolcadikosok kétharmada tud bejutni a kívánságlistán szereplő első három iskola valamelyikébe. Az Észak-bácskai Körzetben ennél sokkal jobb az arány: a diákok majdnem 80 százaléka bejut az elsőként kiválasztott intézménybe.

Szerbiában 9000 középiskolai hely marad üresen.

Ez azért van, mert nincs annyi 8. osztályt
fejező tanuló, amennyi betöltené az üres helyeket.
Az adatok szerint 77 ezer középiskolai helyre
68 ezer diákot várnak.
Vannak olyan népszerű középiskolai szakok,
ahol pedig túljelentkezés volt.
A népszerű szakokra sokan nem jutottak be
a túljelentkezés miatt.
Az egyik legnépszerűbb középiskola
a belgrádi Matematikai Gimnázium.
Belgrád Szerbia fővárosa.
Adatok szerint ebbe a gimnáziumba sokan
be szeretnének jutni Újvidékről és Zentáról is.
Újvidék és Zenta 2 város Vajdaságban.
A belgrádi Matematikai Gimnáziumba
200-an jelentkeztek, de csak 100 tanulót vesznek fel.
A vajdasági tanulók többségének sikerült abba
a középiskolába bejutnia, ahova szeretett volna.


Hosszabbított nyitvatartással üzemel a Bajmok-Bácsalmás és a Királyhalom-Ásotthalom határátkelő

A húsvéti ünnepi időszakban, április 17-ig 7 órától éjfélig fogadja az utazókat a bácsalmási közúti határátkelőhely – közölte a Bács-Kiskun Vármegyei Rendőr-főkapitányság. A hosszabbított nyitvatartás csak pénteken, szombaton és vasárnap érvényes.

Április 6-ától 18-áig hosszabbított nyitvatartással, 7 óra és 22 óra között fogadja az utasokat a Királyhalom-Ásotthalom közúti határátkelőhely is.
Azt írták, a vármegye többi határátkelőhelye a megszokott rendben tart nyitva, a bácsszentgyörgyi 7 és 19 óra között, míg a hercegszántói és a tompai folyamatosan működik.

Hosszabbított nyitvatartással működik több határátkelőhely is

Hosszabbított nyitvatartással működik a Bajmok-Bácsalmás határátkelőhely.

Hosszabbított nyitvatartással működik
a Királyhalom-Ásotthalom határátkelő is.
A húsvéti ünnepi időszakban,
vagyis április 17-ig pénteken, szombaton és vasárnap
reggel 7 órától éjfélig fogadja az utazókat
a bácsalmási közúti határátkelőhely.
Április 6-ától 18-áig hosszabbított nyitvatartással,
vagyis reggel 7 óra és este 10 óra között
fogadja az utasokat
a Királyhalom-Ásotthalom közúti határátkelőhely is.
A többi határátkelőhely a megszokott munkaidőben
tart nyitva, a bácsszentgyörgyi reggel 7 óra és este 7 óra között,
míg a hercegszántói és a tompai egész nap működik.


Kezdődik a fűtési idény

Ma hivatalosan is megindul a szezon Szerbiában, a hőművek április 15-ig fűtik a lakásokat, viszont ha a körülmények megkövetelik, még tovább, május 3-ig.

A következő napokban a hőmérséklet csökkenésére számítanak, úgyhogy indítják a kazánokat, estére már melegek lesznek a radiátorok - mondja a Belgrádi Elektroművek igazgatója. Vanja Vukić felhívta a figyelmet arra, hogy május elsején állt le a rendszer, ezért, ha valaki hibát, szivárgást észlel, jelezze azt a szolgáltatónak.

Elkezdődött a fűtési szezon

Október 15-én kezdődött hivtalosan is a fűtési szezon Szerbiában.

Október 15-e tegnap, vasárnap volt.
A lakások fűtése április 15-ig tart az országban.
Ha továbbra is hideg marad, akkor május 3-ig is eltarthat
a lakások fűtése az országban.
A napokban egyre hűvösebb időjárás várható.
Ez miatt tegnap már indították a kazánokat,
estére már melegek voltak a radiátorok
a szerbiai lakásokban.
Idén május 1-jén állt le a a fűtési rendszer.
Ezért, ha valaki hibát, szivárgást vesz észre,
azonnal jelezze azt a szolgáltatónak.


Ünnepi nyitvatartás a hosszúhétvégén

Az ünnepnapokra való tekintettel változhat számos közvállalat, intézmény, hivatal munkarendje Vajdaság területén.

Megváltozott munkaidővel dolgozhatnak az egészségházak is, kisebb településekben vagy falvakban a rendelők zárva is lehetnek az ünnepi hosszúhétvégén. Emellett a szemétszállítás is eltérően szerveződhet. A gyógyszertárakban ügyeletet tartanak, míg az autóbuszok menetrendje, és a parkolási díj megfizettetésének módja is módosulhat. A munkarendváltozás lehetősége a pénteki, a szombati, a vasárnapi és a hétfői napokra vonatkozik. Az egyértelmű jótanács, hogy ügyintézés előtt mindenképpen tájékozódjunk a munkaidőkről.

Megváltozott nyitvatartás a húsvéti ünnepek idején

A katolikus húsvéti ünnepnapok miatt változhat több vállalat, intézmény munkaideje.

A vállalatok, az intézmények, a hivatalok munkarendje
Vajdaság területén változhat a következő napokban.
Megváltozott munkaidővel dolgozhatnak az egészségházak is.
Kisebb településekben vagy falvakban
az orvosi rendelők zárva is lehetnek az ünnepi hosszúhétvégén.
A szemétszállítás módja is változhat.
A gyógyszertárakban ügyeletet tartanak.
Változhat az autóbuszok menetrendje,
és a parkolási díj megfizettetésének módja is.
A munkarendváltozás a pénteki, a szombati,
a vasárnapi és a hétfői napokra vonatkozik.
Péntek március 29-e, holnap lesz.
Szombat március 30-a, vasárnap március 31-e,
hétfő április 1-je lesz.
Ezeken a napokon lesz a katolikus húsvéti ünnepek.
Fontos, hogy ügyintézés előtt mindenképpen
nézzenek utána a munkaidőkről.


Végső búcsút vettek Pásztor Istvántól

A temetés egyházi búcsúztatással és közös imával vette kezdetét, majd az állami és közéleti személyek mondtak beszédet az elhunyt emlékére.

A Vajdasági Magyar Szövetség és a tartományi képviselőház elnöke 67 éves korában, rövid, súlyos betegség után 2023. október 30-án hunyt el.
Pásztor István több mint 16 éven át, 2007-től haláláig vezette a legnagyobb vajdasági magyar pártot. Pásztor Istvánt legutóbb az idei év májusában választották meg ismét pártelnöknek.
Hogy személye milyen jelentős volt a Kárpát-medencei, a szerbiai és a magyarországi politikai és közéletben, arról a temetésen résztvevő magas rangú képviselők jelenléte is tanúskodik. A temetést megelőzően szerettei és tisztelői a Bajai úti temető Péits-kápolnájában róhatták le tiszteletüket. A temetés egyházi búcsúztatással és közös imával vette kezdetét, majd az állami és közéleti személyek emlékeztek.
A búcsúztatón beszédet mondott Orbán Viktor magyar miniszterelnök, Aleksandar Vučić szerb köztársasági elnök, Kelemen Hunor, a Romániai Magyar Demokrata Szövetség elnöke a külhoni magyarság nevében és Juhász Bálint, a VMSZ Intézőbizottságának elnöke.
A politikai szereplők beszédeit követően felcsendültek a harangok, az összegyűlt gyászolók pedig elkísérték utolsó útjára Pásztor Istvánt, majd örök nyugalomra helyezték a vajdasági magyar vezetőt. A gyászszertartást és az ott elhangzott beszédeket teljesen egészében megtekinthetik ma este, a 20 órai híradónk után a Pannon Televízióban.

Végső búcsút vettek Pásztor Istvántól

Szombaton délután eltemették Pásztor Istvánt.

Pásztor István a VMSZ elnöke
és a Tartományi Képviselőház elnöke volt.
A VMSZ a Vajdasági Magyar Szövetség rövidítése.
Pásztor István 67 éves korában,
rövid és súlyos betegség után 2023. október 30-án hunyt el.
Pásztor István több mint 16 évig, 2007-től haláláig vezette
a legnagyobb vajdasági magyar politikai pártot.
A temetést a szabadkai Bajai úti temetőben tartották.
A temetés egyházi búcsúztatással
és közös imával kezdődött.
Ez után beszédet mondott Orbán Viktor
magyar miniszterelnök,
Aleksandar Vučić szerb köztársasági elnök,
Kelemen Hunor, a Romániai Magyar Demokrata Szövetség elnöke
és Juhász Bálint, a VMSZ Intézőbizottságának elnöke.
A beszédek után megszólaltak a harangok,
majd az összegyűlt gyászolók elkísérték
utolsó útjára Pásztor Istvánt.
Pásztor István nagyon fontos vajdasági magyar vezető volt.


Kezdődik a tavaszi szünet

Tíznapos tavaszi szünet kezdődik holnap a vajdasági általános és középiskolás diákok számára.

Április 7-e és 17-e között tartanak zárva az oktatási intézmények. Szerbia többi részén április 10-én, hétfőn kezdődik a tavaszi szünet és április 18-ig, keddig tart. Ezt követően nem kell sokat várni a következő iskolaszüneti napokra, ugyanis május 1-jén és 2-án sem kell iskolába menniük a diákoknak.

Elkezdődött a tavaszi szünet

Mától kezdődött el a tavaszi szünet a vajdasági általános és középiskolás diákok számára.
Ma április 7-e, péntek van.
A tavaszi szünet 10 napos.
Április 7-e és 17-e között tartanak zárva
a vajdasági általános és középiskolák.
Szerbia többi részén április 10-én,
hétfőn kezdődik a tavaszi szünet
és április 18-ig, keddig tart.
Ez után sem kell sokat várni a következő iskolaszüneti napokra,
mert május 1-jén és 2-án sem kell
iskolába menniük a diákoknak.


Húsvét van, a kereszténység legnagyobb ünnepe

Az Újszövetség szerint Jézus – pénteki keresztre feszítése után – a harmadik napon, vasárnap feltámadt. Kereszthalálával nem szabadította meg a világot a szenvedéstől, de megváltotta minden ember bűnét, feltámadásával pedig győzelmet aratott a halál felett. A valláson kívül húsvét a tavaszvárás, a tavasz eljövetelének ünnepe is, amelyet a húsvéti nyúl és a húsvéti tojás szimbolizál.
A húsvétvasárnap a föltámadás vasárnapja, a liturgikus év legnagyobb ünnepe. A húsvétvasárnapi ünnepi szentmise a föltámadt Krisztust ünnepli, akié a hatalom és a dicsőség mindörökké.
Nagyszombaton az esti vigília szertartással vette kezdetét a húsvét. A vigília szentmise lényegi részei a IV. század óta változatlanok. A szertartás négy része a fény liturgiája, az igeliturgia, a vízszentelés és az áldozati liturgia.
Húsvétkor a hívők Krisztus győzedelmes feltámadását, a halál legyőzését, a megváltást ünneplik. Húsvétvasárnap ünnepi szentmiséket mutatnak be a templomokban, és hirdetik, hogy Krisztus feltámadt! Valóban feltámadt!, Isten irgalmas szeretete győzött a bűn és a halál felett.

Húsvétvasárnapot ünnepeljük

Ma van húsvétvasárnap, a kereszténység legnagyobb ünnepe.

Ma március 31-e, vasárnap van.
Jézus a pénteki keresztre feszítése után
a harmadik napon, vasárnap feltámadt.
Kereszthalálával nem szabadította meg a világot a szenvedéstől,
de megváltotta minden ember bűnét.
Jézus feltámadásával győzött a halál felett.
Húsvét a tavaszvárás, a tavasz eljövetelének az ünnepe is.
Húsvét jelképe a húsvéti nyúl és a húsvéti tojás is.
Húsvétvasárnap ünnepi szentmiséket tartanak
a templomokban.
A mai ünnepi istentiszteletet a pacséri templomból
élőben nézhetik a Pannon Televízióban,
és élőben hallhatják a Szabadkai Magyar Rádióban.
Ma délelőtt 10 órától kezdődik a húsvéti ünnepi
istentisztelet Pacséron.


Idén is lesz Vajdasági Szabadegyetem

Idén 20., jubileumi alkalommal szervezik meg a Vajdasági Szabadegyetemet.

A Vajdasági Ifjúsági Fórum legkiemelkedőbb rendezvényét a hagyományokhoz híven a kishegyesi Kátai tanyán tartják július 5-től 9-ig. A rendezvényre már alig maradtak helyek. A Kárpát-medencei fiatalság emblematikus eseményén az elmúlt évek témái között a felnőtté válás, az önismeret, a pályaválasztás, a karrierépítés is szerepelt. Tavaly gazdasági, politikai és közéleti témákat feldolgozó előadásokat hallhatnak a résztvevők magyarországi és vajdasági előadóktól. A témák között szerepelt a covid, illetve az orosz–ukrán háború okozta gazdasági válság, politikai-társadalmi kérdések, a szülőföldön maradás, a tanulók és pályakezdők lehetőségei. A Vajdasági Szabadegyetem 19 alkalmán 162 előadó és 2351 résztvevő fordult meg. Az idei téma közkívánatra az egészséges életmód, a lelki egészség, a sport és a testmozgás, valamint a környezettudatosság lesz.

Idén is lesz Vajdasági Szabadegyetem

Idén 20.alkalommal szervezik meg a Vajdasági Szabadegyetemet.

A Szabadegyetem fiatal egyetemistáknak szervezett
oktatói és szórakoztatói jellegű rendezvény.
A Vajdasági Szabadegyetemet a VIFÓ szervezi meg.
A VIFÓ a Vajdasági Ifjúsági Szervezet rövidítése.
Mint minden évben, így idén is
a kishegyesi Kátai tanyán tartják meg
a Vajdasági Szabadegyetemet.
Július 5-től 9-ig tart majd a szabadegyetem.
A rendezvényre már alig maradtak helyek.
A Vajdasági Szabadegyetemen a résztvevők
minden évben különböző témájú előadásokat hallgathatnak meg.
A korábbi évek témái között volt például
a felnőtté válás, az önismeret, a pályaválasztás, a karrierépítés is.
Az előadásokat vajdasági és magyarországi
szakemberek tartják a szabadegyetemen.
A Vajdasági Szabadegyetem nagyon népszerű rendezvény
a vajdasági fiatalok körében.
A Vajdasági Szabadegyetem 19 alkalmán
162 előadó és 2351 résztvevő fordult meg.
Az idei téma az egészséges életmód, a lelki egészség,
a sport és a testmozgás,
valamint a környezettudatosság lesz.


Szerbiában 65 koronavírussal fertőzött személyt tartanak nyilván

Nyolccal nőtt a koronavírus-fertőzöttek száma Szerbiában.

A covid19.rs oldalon 8 órakor közölt számok szerint 19 tesztet végeztek el, ebből 11 negatív lett, 8 pedig pozitív. Az országban összesen 65 fertőzöttet tartanak nyilván. Az új fertőzöttek közül hárman otthoni karanténban vannak, míg öt embert kórházban kezelnek. A Torlak Intézet eddig összesen 335 esetben végezte el a koronavírus-tesztet.

65 koronavírusos beteg van Szerbiában

Ma 8 emberrel több koronavírusos beteg lett Szerbiában.

Ma március 17-e,
kedd van.
Összesen így 65 koronavírusos
beteg van Szerbiában.
A 8 új beteg közül
3 ember otthoni karanténban van.
Az otthoni karanténból
nem szabad kijönni a betegnek.
Azért kell karanténban lenni
a betegnek, hogy más ember
ne kapja el a koronavírust.
A 8 új beteg közül
5 ember kórházban van.
Eddig 335 embert vizsgáltak ki
koronavírus teszttel Szerbiában.


Szelektíven is lehet!

Aktívak voltak a fiatalok Csantavéren, szelektíven válogatták a hulladékot a helyi Bartók Béla Művelődési Egyesület udvarában.

Hatalmas zsákokkal érkeztek a csantavéri lakosok a Bartók Béla Művelődési Egyesület udvarába. Pet palackokat, alumínium dobozokat, kupakokat, elemeket, papír- és üveghulladékokat hoztak, amelyeket szelektíven válogattak szét az EcoKarma aktivistái.
Kovács Pécskai Krisztián, aktivista: „Minden hónap harmadik szombatján összejövünk, hogy átvegyük a szelektíven összegyűjtött hulladékot. Közösségépítő hatása van, ezért nagyon szeretek ide jönni. Sok ismerős, szomszédok, emberek hozzák a szelektíven összegyűjtött hulladékot, így közösségépítő hatása van.”
Az önkéntesek környezetvédelmi akcióját három éve folyamatosan megszervezik. Ennek eredményeképpen a faluban egyre többen bánnak tudatosan a hulladékkal.
Kovács Pécskai Emese, az EcoKarma egyik alapítója: „Úgy gondolom, hogy egyre többen, de főleg, hogy a gyerekekkel is elkezdtünk foglalkozni, volt a gyerekhét keretein belül öko-nap. Ott is próbáltuk őket erre nevelni, úgy gondoljuk, hogy ezt a tudást haza tudják vinni, és a szülőket is ezáltal be tudjuk vonni.”
A polgárok dolgát az elmúlt évben kiosztott zöld kukák, illetve a központban kihelyezett mobil hulladékudvar is segíti, ahová külön válogathatják a műanyag, a papír, a fém, illetve a textil hulladékot is.

Munkaakciót tartottak a fiatalok Csantavéren

Tegnap munkaakciót tartottak a fiatalok Csantavéren.

Tegnap január 20-a, szombat volt.
A csantavéri lakosok szelektíven válogatták a hulladékot.
Az akciót a csantavéri
Bartók Béla Művelődési Egyesület udvarában tartották meg.
Az akciót az EcoKarma szervezet tagjai szervezték meg.
Tegnap már a délelőtti órákban hatalmas zsákokkal érkeztek
a csantavéri lakosok a művelődési egyesület udvarába.
Pet-palackokat, alumínium dobozokat, kupakokat,
elemeket, papír- és üveghulladékokat hoztak.
Ezeket a hulladékokat szelektíven válogatták szét.
Szelektív hulladékgyűjtés azt jelenti,
hogy külön gyűjtik a műanyag, a papír, a fém
és a textil hulladékot is.
Az egyik szervező elmondta, hogy minden hónap
harmadik szombatján szervezik meg az akciót.
A munka során a szervezők átveszik
a szelektíven összegyűjtött hulladékot.
Ezt a környezetvédelmi akciót
már 3 éve megszervezik Csantavéren.
Az akciónak köszönhetően egyre több csantavéri lakos
gyűjti szelektíven a hulladékot.
A csantavéri lakosok szelektív hulladékgyűjtését
a tavalyi évben kiosztott zöld kukák
és a központban kihelyezett mobil hulladékudvar is segíti.
A mobil hulladékudvarban külön válogathatják a műanyag,
a papír, a fém és a textil hulladékot is.
A szelektív hulladékgyűjtéssel környezetünket is védjük.


Mit kell tudni a 16-18 évesek oltásáról?

A Közügyekben Zenta oltási koordinátora nyilatkozott a vakcináció eljárásáról, illetve annak feltételeiről.

A 16-18 éves korosztály számára a védőoltás felvétele előtt ajánlott egy általános orvosi vizsgálat. A jelentkezők ezután kaphatják meg a Pfizer-oltást. Lőrincz Csongor, Zenta oltási koordinátora a Közügyekben elmondta, jelenleg az igazi érdeklődést a 18 és 21 év közti korosztály tanúsítja. A 16 és 18 év közöttiek Zentán egyelőre kis számban jelentkeznek a vakcina felvételére. Az oltásra a gyerek egyedül is mehet, de nem árt, ha ott a szülő.
„A jelentkezés után célszerű elmenni a gyermekorvoshoz, és ott kérni egy igazolást, hogy felveheti, nincs ellenjavallat arra, hogy felvegye a védőoltást. Ezt az orvosok kérik, amikor a gyerek vakcinációra érkezik. Ők felnőttekkel foglalkoznak, ez a kategória pedig a gyermekorvoshoz tartozik. Ezt jó megtenni, és akkor nincs csúszás” - nyilatkozta Lőrincz Csongor.

Mit kell tudni a 16 és 18 év közötti fiatalok oltásáról?

Szerbiában a 16 és 18 év közötti fiatalok is felvehetik a védőoltást.

A 16 és 18 év közötti fiatalok számára
a védőoltás felvétele előtt ajánlott
1 általános orvosi vizsgálat.
Az általános orvos ad 1 igazolást a fiatalnak,
hogy megkaphatja a védőoltást.
Ezt az igazolást az orvosok elkérik,
amikor a fiatal személy elmegy a vakcina felvételére.
Ez után kaphatják meg a Pfizer-oltást
a 16 és 18 év közötti fiatalok Szerbiában.
Zentán eddig a legtöbb fiatal, aki felvette
a koronavírus elleni védőoltást
18 és 21 év közötti volt.
Zentán eddig kevés 16 és 18 év közötti
fiatal kérte a védőoltást.
Zenta 1 község és település Vajdaságban.
A vakcina felvételére a fiatalok egyedül is elmehetnek,
de jobb, ha az egyik szülő is jelen van.


Korszerű kórházépületet adtak át

Több mint 800 beteg számára nyújt ellátást a Szerbiai Klinikai Központ új épülete Belgrádban. A 86 ezer négyzetméteren elterülő új létesítményt a legkorszerűbb berendezésekkel szerelték föl.

Nemcsak a régió, hanem Európa egyik legnagyobb és legmodernebb kórházát adták át Belgrádban. A 12 emeletes épületbe eddig 260 millió eurót fektettek be. Milika Ašanin, igazgató, Szerbiai Klinikai Központ: „Ma egy hatalmas kórházi kapacitással rendelkező létesítményt vettünk át, amely 825 kórházi ággyal rendelkezik, 230 ágy pedig az intenzív betegellátást teszi lehetővé. A legkorszerűbb berendezéssel vettük át az épületet.”
A dolgozók rendelkezésére drága és modern berendezések állnak, így az orvostudomány minden ágában speciális eljárásokat tudnak végezni. Aleksandar Vučić, államfő, Szerbia: „Ez nemcsak a belgrádiaknak épült, hanem minden embernek Szerbiában. Különösen a súlyos és veszélyeztetett betegeknek jelent sokat. Van helikopterleszállónk, és 640 férőhelyes garázs is, ebből még többet kell építeni.”
A központban 400 új orvost alkalmaznak majd.

Korszerű kórházépületet adtak át

A Szerbiai Klinikai Központ új kórházat kapott.

Az új kórház Belgrádban van.
Belgrád Szerbia fővárosa.
Az új kórház teljesen új és korszerű.
Az új kórházban több mint 800 beteget
tudnak majd ápolni.
Az új kórházban korszerű orvosi eszközök
és berendezések vannak.
Az új kórház 12 emeletes.
Az új kórházban 825 ágy van.
Az új kórházban 230 ágy az intenzív
betegellátást biztosítja.
Intenzív beteg az, akinek valamilyen
súlyos betegsége van.
Az új kórháznak helikopterszállója is van.
Az új kórháznak 640 férőhelyes garázsa van.
Az új kórház átadásán Aleksandar Vučić is részt vett.
Aleksandar Vučić a szerb államfő.
A szerb államfő elmondta, hogy az új kórház
nem csak a belgrádi lakosoknak épült,
hanem minden szerbiai embernek.
Az új kórházban 400 új orvos dolgozik majd.


Ingyenes mellrákszűrés Szabadkán

Észak-Bácskában 162 nőnél diagnosztizálták a melldaganat szövődményeit 2020-ban.

Ingyenes mellrákszűrést szerveznek október 26-án Szabadkán 18 órától a Vöröskereszt helyiségeiben. Ugyanezen a napon 8-tól 19 óráig a Szabadkai Gyógyszertárak Gubecz Máté és Radić fivérek utcai kirendeltségében a melldaganattal küzdő betegek terápiájában szereplő gyógyszerek kölcsönhatását ellenőrzik. Dr. Nada Kosić Bibić elmondta, Észak-Bácskában 162 nőnél diagnosztizálták a melldaganat szövődményeit 2020-ban, akik közül több mint 50-en belehaltak a betegségbe. A szakember elmondta, Szerbiában ebben a régióban jegyzik a legmagasabb standardizált halálozási arányát.
Dr. Nada Kosić Bibić, szűrési koordinátor, Szabadkai Közegészségügyi Intézet: „Minden fiatal lánynak azt üzenjük, hogy 20 éves kora után havonta egyszer tapintással vizsgálja meg emlőit és hónalji nyirokcsomóit. Ismerje meg mellei struktúráját, mert gyakran a nő az, aki elsőként észleli a változást. Arra akarjuk felhívni a figyelmet, hogy ezek a vizsgálatok és különösképp az emlő mammográfiás vizsgálata kulcsfontosságú, mert a milliméteres nagyságú változásokat is kimutatja, azt az elváltozást, amelyet tapintással nem lehet észlelni. A korai szakaszban történő felismerés jelentheti a gyógyulást. Ha egy nő 30 évén túl van, akkor azt tanácsoljuk, hogy a havi egyszeri önvizsgálaton túlmenően fontos, hogy az emlővizsgálatot elvégezze a kiválasztott orvosa is.”

Ingyenes mellrákszűrés Szabadkán

Ingyenes mellrákszűrést szerveznek október 26-án Szabadkán.

Október 26-a szerda, holnap lesz.
Szabadkán a Vöröskereszt helyiségeiben
szervezik meg holnap az ingyenes mellrákszűrést.
Október 26-án reggel 8 órától este 7 óráig
a Szabadkai Gyógyszertárak Gubecz Máté
és Radić fivérek utcai épületeiben
a melldaganattal küzdő betegek terápiájában
használt gyógyszerek kölcsönhatását ellenőrzik majd.
A mellrák 1 veszélyes női betegség.
A mellrák miatt sok nő meghal.
Ezért fontos ellenőrzésekre járni,
amivel minél előbb gyógyítható a mellrák.
A mellrákszűrést más néven
mammográfiai szűrésnek is nevezik.
A szakemberek szerint minden fiatal lánynak
20 éves kora után havonta 1-szer tapintással
meg kell vizsgálnia a melleit és a hónalját.
Gyakran ezekkel a kitapintásokkal érzékelni lehet
a változást, amivel orvoshoz kell menni.
A mellrákszűrések azért nagyon fontosak
a nők számára, mert a tapintással nem érzékelhető
elváltozásokat is ki tudják mutatni.
Minél korábban történik az elváltozás felismerése,
annál korábban történhet gyógyulás.
Az orvosok azt javasolják a 30 évnél idősebb nőknek,
hogy a havi egyszeri önvizsgálaton kívül
válasszanak ki 1 orvost is, aki elvégzi
melleik szakszerű vizsgálatát.


Újabb 130 ezer adag orosz vakcina érkezik

Szerbiában már 1 millió 238 ezren megkapták a második vakcinát is.

Hétfőn újabb 130 ezer orosz Szputnyik V vakcina érkezik Szerbiába - jelentette be Aleksandar Vučić szerb államfő ma délután. 100 ezer első adag és 30 ezer második adag orosz védőoltás érkezését várják. Az ország polgárai továbbra is négy fajta vakcina közül választhatnak: az amerikai-német Pfizer-BioNTech, az orosz Sputnyik V, a Kínai Sinopharm és a brit-svéd AstraZeneca oltóanyaga.
Szerbiában eddig több mint 3 millió 68 ezer koronavírus elleni védőoltást adtak be, közülük 1 millió 238 ezer személy már a második vakcinát is megkapta - közölte a legfrissebb adatokat az Egészségügyi Minisztérium.
554 476-an vették fel a koronavírus elleni védőoltást Belgrádban szombattal bezáróan, ez a felnőtt lakosság 39,4 százaléka. A második dózist 383 530 ember kapta meg, ami a felnőtt populáció 27,3 százaléka. A szerb fővárosban eddig összesen 938 006 vakcinát adtak be.

Újabb 130.000 adag orosz vakcina érkezik

Ma újabb 130 ezer adag orosz Szputnyik v nevű vakcina érkezik Szerbiába.

Ezt Aleksandar Vučić szerb államfő jelentette be.
Ma április 19-e, hétfő van.
Ma 100 ezer első adag és
30 ezer második adag orosz
koronavírus elleni védőoltás érkezését
várják Szerbiába.
Szerbiában már 1 millió 238 ezer ember
megkapta a második adag
koronavírus elleni vakcinát is.
Szerbiában az emberek továbbra is
4 fajta koronavírus elleni védőoltás közül
tudnak választani.
Ez a 4 védőoltás az amerikai és német
gyártású Pfizer-BioNTech,
az orosz gyártású Sputnyik V,
a kínai Sinopharm
és a brit és svéd gyártású AstraZeneca
nevű védőoltás.
Szerbiában eddig több mint 3 millió ember
kapta meg a koronavírus elleni védőoltást.
A szerb fővárosban is sokan vették fel
a koronavírus elleni vakcinát.
A szerb főváros Belgrád.


Mi minden változik hétfőtől?

Meghatározott feltételek mellett fokozatosan újraindulnak a buszok, a vonatok, kinyitnak az éttermek és a kávézók is.

Hétfőtől újraindul a városi tömegközlekedés Újvidéken, Kragujevacon és Szabadkán is, majd jövő péntektől Belgrádban és Nišben. A járványügyi előírásokat betartva az utasoknak kesztyűt és maszkot kell viselniük, a páros üléseken csak egy személy ülhet és megfelelő távolságot kell tartani a többi utastól. A buszokon nem működik majd a légkondicionáló. Emellett hétfőtől a helyközi vonatjáratok is újraindulnak.
Kinyithatnak az éttermek és a kávézók is. A szájmaszk használata zárt helyiségben és a távolságtartás viszont továbbra is kötelező marad.
Péntektől ismét megnyílnak a bevásárlóközpontok, azonban korlátozzák az egyszerre bent tartózkodók számát és a köztük lévő távolságot is.
Emellett hétfőtől újra dolgozik a szerbiai Onkológiai és Radiológiai Intézet sugárterápiás állomása.

Mi minden változik hétfőtől?

Hétfőtől fokozatosan újraindulnak a buszok, a vonatok, és kinyitnak az éttermek és a kávézók is Szerbiában.

Hétfő május 4-e lesz.
Hétfőtől újraindul
a városi tömegközlekedés
Újvidéken, Kragujevacon
és Szabadkán is.
Jövő péntektől
újraindul a városi
tömegközlekedés
Belgrádban és Nišben is.
Jövő péntek
május 8-a lesz.
A buszokban
kötelező lesz
a maszk és a kesztyű viselése.
A páros üléseken is
csak 1 ember ülhet
a buszokban.
Fontos betartani
az emberek között
a távolságot is
a buszokban.
Nem működik majd
a légkondicionáló
a buszokban
Hétfőtől a helyközi
vonatjáratok is
újraindulnak.
Helyközi járat
a városhoz tartozó
települések között megy.
Május 4-től újra kinyitnak
az éttermek és a kávézók is
Szerbiában.
Zárt térben kötelező lesz
a szájmaszk viselése.
Zárt térben fontos lesz
az emberek között
a távolságtartás is.

Jövő péntektől megnyílnak
a bevásárlóközpontok is
Szerbiában.
Jövő péntek
május 8-a lesz.
A bevásárlóközpontokban
meg lesz határozva,
hogy hány ember
lehet bent egyszerre.
A bevásárlóközpontokban is
fontos lesz betartani
az emberek között
a távolságtartást.
Hétfőtől újra dolgozik
a szerbiai Onkológiai
és Radiológiai Intézet
sugárterápiás állomása.


Nagyszombat van

Nagyszombat van, a húsvétvasárnapot megelőző nap a keresztény naptárban.

A húsvéti ünnepkör szent három napja közül – a nagycsütörtök és a nagypéntek után – ez az utolsó. A hagyomány szerint ezen a napon Jézus Krisztus holtan feküdt a sírjában, a kereszténység pedig nagyszombatról húsvétvasárnapra virradóan ünnepli Jézus feltámadását. Nagyszombatot az egyház böjtben és gyászban tölti. Nagypéntekhez hasonlóan ez a nap is szentmise nélküli nap, csöndes virrasztást tartanak, illetve lelki készülődést a föltámadásra.

Nagyszombat van

Ma van nagyszombat, vagyis a húsvétvasárnapot megelőző nap.

Ma április 3-a van.
A húsvéti ünnepkor szent 3 napja közül
a nagyszombat az utolsó nap.
A húsvéti ünnepkor szent 3 napja
nagycsütörtök, nagypéntek
és nagyszombat a keresztény hívek számára.
Jézus Krisztus nagyszombaton
holtan feküdt a sírjában.
A keresztény hívek nagyszombatról
húsvétvasárnap hajnalra ünneplik
Jézus Krisztus feltámadását.
Nagyszombaton a keresztény hívek
böjtölnek, gyászolnak
és csendes virrasztást tartanak.
Böjtkor a keresztény hívek
nem esznek húst és
keveset esznek.
Virrasztás azt jelenti, hogy
az elhunyt ember mellett imádkozik csendben
a családja, a hozzátartozói.
Nagyszombaton a keresztény hívek
készülődnek a föltámadásra.
Húsvétvasárnap ünnepeljük
Jézus Krisztus föltámadását
a halottak közül.